... my sme, ako Slovensko, najrýchlejšie sa zadĺžujúca, najrýchlejšie zadĺžujúci štát v pozícii zadĺženosti rodín v celej Európskej únii (...).

Výrok hovorí o miere zadĺženosti slovenských domácností v porovnaní s EÚ. Podľa Správy o finančnej stabilite NBS z novembra 2017 rýchly rast retailových úverov na Slovensku spôsobil, že: " ich objem v porovnaní s HDP sa dostal na najvyššiu úroveň v regióne strednej a východnej Európy a naďalej rastie v rámci tohto regiónu aj v rámci eurozóny najrýchlejším tempom. " ( .pdf , s. 21) Okrem rastu úverov pre domácnosti výrazne rástli aj úvery podnikom. V prvých troch štvrťrokoch 2017 rástli tempom 9 %, čo je výrazne viac ako vo väčšine EÚ. NBS ďalej uvádza, že: "V roku 2017 sa tiež potvrdilo, že Slovensko je jedinou krajinou EÚ, v ktorej sa zadlženosť domácností každým rokom zvyšuje nepretržite od roku 2005. " Podľa posledných dát za rok 2016 rast úverov domácností na Slovensku bol najrýchlejší v celej EÚ. Kompletné údaje o roku 2017 ešte nie sú dostupné. Výrok hodnotíme ako pravdivý. Podľa Národnej banky Slovenska dosiahla zadĺženosť domácností na Slovensku maximálnych hodnôt v regióne strednej a východnej Európy. Člen bankovej rady NBS Vladimír Dvoráček to komentoval slovami: "Najvýraznejším rizikom je intenzívny rast zadlženosti domácností. Tempo rastu je také, že sme sa dostali na najvyššiu úroveň v regióne strednej a východnej Európy. Tento rast pokladáme za nadmerný." Od roku 2010 sa podiel dlhu domácnosti na výkone slovenskej ekonomiky zvýšil na dvojnásobok a presiahol hranicu 30 % HDP. Ako v decembri 2017 informoval portál investujeme.sk , retailové úvery na Slovensku rástli v prvom polroku 2017 najrýchlejšie v celej eurozóne a zadĺženie slovenských domácností sa tak blíži k hodnote 40 % HDP. Podľa údajov OECD za rok 2016 predstavoval dlh slovenských domácností 74 % čistého príjmu. Táto hodnota je síce najvyššia spomedzi krajín V4 ale v rámci EU majú väčší dlh napríklad Estónsko (81 %), Rakúsko (92 %), Nemecko (93 %) a najväčší dlh má Holandsko (270 %) a Dánsko (285 %). Dátum zverejnenia analýzy: 19.03.2018 Naspäť Nahlásiť chybu

.pdf najrýchlejší zadĺženosť roku investujeme.sk OECD


Slovenská verejnosť musí byť neustále oboznamovaná s tým, že na druhej strane Dunaja v Budapešti máme predsedu vlády pána Orbána, ktorý presadil so svojou stranou Fidesz vo svojom parlamente v roku 2010 zákon, ktorý obišiel všetky pravidlá medzinárodného práva a dobrých susedských vzťahov medzi Slovenskou republikou a Maďarskou republikou.

Otázku problematiky dvojitého občianstva a súladu prijatého maďarského zákona o občianstve s medzinárodným právom a susedskými vzťahmi analyzuje S. Mráz. Ako píše: keďže zákony o štátnom občianstve nie sú jednotné a prax štátov je rôznorodá, môže sa stať, že jednotlivec nadobudne štátne občianstvo viacerých štátov. Pri udeľovaní štátneho občianstva väčšina štátov žiada uchádzača, aby sa vzdal predchádzajúceho štátneho občianstva. Taktiež je zaužívaná prax, že niektoré štáty, ak ich štátny občan prijme štátne občianstvo iného štátu, mu odnímu svoje štátne občianstvo. Nie je bežné, že štát svojím zákonom udeľuje svoje občianstvo uchádzačom, ktorí sa nachádzajú na území iného štátu. Spravidla je udelenie viazané na pobyt na štátnom území. Z tohto dôvodu prax, ktorú chce zaviesť Maďarská republika, je neštandardná z viacerých dôvodov. Ak chce svojím zákonom udeľovať občianstvo občanom susedného štátu bez jeho súhlasu, dopúšťa sa porušovania jeho suverenity a tiež aj zasahovania do vnútorných vecí. Tieto dve zásady patria medzi základné zásady medzinárodného práva a sú zakotvené v mnohých medzinárodných dokumentoch, napríklad v Charte Organizácie Spojených národov. Nahrádzať pobyt na území štátu preukázaním, že predkovia uchádzača žili na území "Uhorska“, sa dá chápať ako provokácia voči Slovenskej republike. Ďalšia skutočnosť, ktorá je nezanedbateľná, je otázka tzv. diplomatickej ochrany. Ak by slovenskí občania maďarskej národnosti prijali maďarské občianstvo, umožňovalo by to pod rôznymi zámienkami narušovať "dobré susedské vzťahy“. Maďarskí predstavitelia na okraj upokojovania vzťahov tvrdia, že tieto osoby nebudú mať v Maďarsku právo voliť a byť volení, čo je viac-menej nemysliteľné, pretože by tým vytvárali kategóriu nejakých neúplných - druhotriednych občanov.

analyzuje


To, čo 21.júla bolo dohodnuté, kde ešte prvého júla v parlamente Ivan Mikloš povedal, že to nebude 600 miliónov eur pre Slovensko, ako som sa ja obával, ale iba 350 a nakoniec tam zo dňa na deň bum, podpíše 800, alebo teda súhlasí s sumou 800 miliónov.

Je pravdou, že v rozprave mal Ivan Mikloš povedať, že Slovensko neprispeje do eurovalu 2 (ESM) sumou 600 mil. eur, ale iba 350 mil. eur. Na druhej strane nie je pravdou, že nakoniec súhlasil so sumou 800 miliónov eur. V skutočnosti išlo o 660 miliónov eur. Výrok ako celok hodnotíme ako zavádzajúci. NR SR , 20. schôdza, 1. júla 2011: "A keď hovoríme o tom, lebo je veľmi ľahké a veľmi populárne povedať, ideme posielať neviem, pán predseda Sulík stále hovorí o 600 mil., keď som vyčíslil pred chvíľou, koľko by pri prípadnej pôžičke bola tá účasť, tak by to bolo 35 mld. eur, čo pri 1-percentnom podiele Slovenska znamená zhruba 350 mil., nie 600 mil...." TASR 20.6.2011 : "Slovenská republika bude svoj hotovostný podiel v novom Európskom stabilizačnom mechanizme (ESM) vo výške 659,2 milióna eur splácať v piatich splátkach v priebehu piatich rokov." *výrok doplnený a hodnotenie zmenené z nepravda na zavádzanie. Dátum zverejnenia analýzy: 10.10.2011 Naspäť Nahlásiť chybu

NR SR
TASR 20.6.2011


Všetci traja mnou navrhnutí (do funkcie člena Súdnej rady, pozn.) túto nomináciu prijali.

Andrej Kiska krátko po uvedení do úradu odvolal zo Súdnej rady nominantov predošlého prezidenta Ivana Gašparoviča (Máriu Bujňákovú, Gabrielu Šimonovú a Eduarda Bárányho - ktorý sám zložil funkciu) a vymenoval novú trojicu - bývalého sudcu Ústavného súdu (ÚS) SR Jána Kľučku, bývalého člena Súdnej rady SR a vedeckého pracovníka Slovenskej akadémie vied (SAV) Jozefa Vozára a sudkyňu Najvyššieho súdu (NS) SR Elenu Berthotyovú, ktorí neodmietli - teda nomináciu prijali a boli vymenovaní . Výrok hodnotíme ako pravdivý. TASR (18.jún 2014): "Prezident Andrej Kiska odvolal troch členov Súdnej rady SR, Máriu Bujňákovú, Gabrielu Šimonovú a Eduarda Barányho. Na ich miesta vymenoval bývalého sudcu Ústavného súdu (ÚS) SR Jána Kľučku, bývalého člena Súdnej rady SR a vedeckého pracovníka Slovenskej akadémie vied (SAV) Jozefa Vozára a sudkyňu Najvyššieho súdu (NS) SR Elenu Berthotyovú. Hlava štátu to oznámila dnes na tlačovej konferencii v Bratislave."

Bárányho vymenoval vymenovaní TASR


My sme, my sme samozrejme, to je už stará vec, ale viete, že my sme žiadali, aby sa o tom hlasovalo (o pôžičke Grécku pozn.) po oficiálnej správe, takzvanej trojky, o ktorej mali rokovať práve ministri financií v septembri.

Smer deklaroval , že podporí pôžičku pre Grécko, ak Európska komisia potvrdí, že si táto krajina plní svoje záväzky stanovené medzinárodnými inštitúciami v ozdravnom pláne. Oficiálna správa hodnotiacej misie EÚ a Medzinárodného menového fondu však mala byť známa až začiatkom septembra, preto chceli opoziční poslanci tému finančnej pomoci presunúť až na septembrovú schôdzu parlamentu . "Ak sa preukáže, že Grécko si plní veľmi prísnu domácu úlohu, mala by byť táto pomoc poskytnutá," povedal Fico.

deklaroval


Vtedy (v župných voľbách 2009 - pozn.) bolo tých kandidátov 9 alebo 11.

Výrok župana Freša hodnotíme ako pravdivý, keďže na post predsedu Bratislavského samosprávneho kraja vo voľbách v roku 2009 kandidovalo presne 11 kandidátov . Spomedzi nich do druhého kola postúpili Vladimír Bajan a Pavol Frešo. V druhom kole uspel druhý menovaný s podporou 60,5%.

kandidátov postúpili uspel


Toho mandátu, zoberme si otázku o zrušení imunity poslancov. Tam bolo nejakých 960, teraz sme to mali na tých grafov, 960 tisíc ľudí sa zúčastnilo tejto otázky na tuto otázku odpovedalo, z toho 95% odpovedalo kladne, čiže vyše 900 tisíc ľudí povedalo, že si neželá, aby poslanci mali imunitu. A vy vravíte, to nie je mandát.

Otázka č. 2, počet hlasov a percentá tu .

tu tu


...Policajný zbor tu je na to, aby preveroval akýkoľvek trestné oznámenie, to je jedno či je to od konkrétnej osoby alebo je to od anonymnej osoby, akurát je tam vždy na tom policajtovi, ktorý to trestné oznámenie príjme, aby rozhodol z pohľadu jeho obsahovej stránky, že kam táto vec patrí.

Napriek tomu, že Trestný poriadok anonymné podanie priamo nedefinuje, vyplýva z neho, že každé trestné oznámenie musí byť preverené. Príslušný prokurátor alebo policajt následne zváži, či je dôvod na začatie trestného stíhania. Uznesenie o začatí trestného stíhania obsahuje aj vymedzenie, o aký trestný čin v skutku ide („kam táto vec patrí“).

Trestný poriadok určuje postup pred začatím trestného stíhania nasledovne:

Podľa § 196 ods. 1 zákona č. 301/2005 Z.z. (Trestný poriadok) sa „t restné oznámenie sa podáva prokurátorovi alebo policajtovi. ... O prijatí trestného oznámenia podaného poškodeným vydá prokurátor alebo policajt písomné potvrdenie, ktoré musí obsahovať čas a miesto podania, označenie orgánu, ktorý trestné oznámenie prijal, a základné skutočnosti trestného oznámenia.“ Príslušný policajt alebo prokurátor má 30 dní na rozhodnutie o trestnom oznámení.

§ 197 ďalej oboznamuje, že „a k nie je dôvod na začatie trestného stíhania alebo na postup podľa odseku 2, prokurátor alebo policajt uznesením vec: odovzdá príslušnému orgánu na prejednanie priestupku alebo iného správneho delikt; odovzdá inému orgánu na disciplinárne konanie; odloží, ak je trestné stíhanie neprípustné alebo ak zanikla trestnosť činu; alebo odmietne.“

Začatím trestného stíhania ( § 199 ) nasleduje prípravné konanie: „ Ak nie je dôvod na postup podľa § 197 ods. 1 alebo 2 , policajt začne trestné stíhanie bez meškania, najneskôr však do 30 dní od prijatia trestného oznámenia, ak ho treba doplniť. Trestné stíhanie sa začne vydaním uznesenia.“ Odsek 3 uvádza, že „u znesenie o začatí trestného stíhania musí obsahovať opis skutku s uvedením miesta, času, prípadne iných okolností, za akých k nemu došlo, o aký trestný čin v tomto skutku ide, a to jeho zákonným pomenovaním a uvedením príslušného ustanovenia Trestného zákona . Uznesenie neobsahuje odôvodnenie.“

Skupina poslancov Národnej rady Slovenskej republiky pod vedením Gábora Gála v októbri 2018 predložila návrh doplňujúceho zákona k Trestnému poriadku, ktorého cieľom „ je posilnenie vlastnej rozhodovacej činnosti orgánov činných v trestnom konaní a súdov pri rozhodovaní o anonymných podaniach. Obsahom poslaneckého návrhu je zrušenie doterajšej povinnosti orgánov činných v trestnom konaní a súdov vybavovať aj anonymné podania a podania, ktoré sú označené nepravdivými, neúplnými alebo neoveriteľnými údajmi o totožnosti odosielateľa.“ Predkladatelia zákona v druhom novelizačnom bode navrhujú explicitne ustanoviť, že za trestné oznámenie sa nepovažuje anonymné podanie.

§ 196
§ 197
§ 199
§ 197 ods. 1 alebo 2
Trestného zákona
návrh


Šefčoviča ako človeka neuznávam. Je zodpovedný za Green deal.

Maroš Šefčovič je od roku 2010 podpredsedom Európskej komisie, od roku 2023 je zodpovedný okrem vzťahov medzi inštitúciami aj za Green Deal . Výrok Andreja Danka hodnotíme ako pravdivý.

Maroš Šefčovič je eurokomisárom za Slovensko od roku 2009 , kedy vystriedal Jána Figeľa vo funkcii eurokomisára pre vzdelávanie, odbornú prípravu, kultúru a viacjazyčnosť. Od roku 2010 do roku 2014 zastával post podpredsedu EK pre medziinštitucionálne vzťahy a administratívu. V rokoch 2014 - 2019 bol zodpovedný za energetickú úniu a dočasne aj za digitálny jednotný trh. V predchádzajúcom volebnom období komisie od roku 2019 do roku 2024 bol eurokomisárom pre medziinštitucionálne vzťahy a strategický výhľad a od roku 2023 zodpovedným aj za implementáciu Európskej zelenej dohody (tzv. Green Deal).

V roku 2019 kandidoval na prezidenta Slovenskej republiky, postúpil do druhého kola spolu so Zuzanou Čaputovou a získal 41,59 % hlasov.

Green Deal
2009
vystriedal
podpredsedu EK
zodpovedný
dočasne
eurokomisárom
od roku 2023
implementáciu
kandidoval
získal


...dnes vo výpovednej lehote je 2,3 % sestier..

Údaje ministerstva zdravotníctva hovoria o celkovom počte 30 000 zdravotných sestier, z ktorých po prepočte 2,3 % zdravotných sestier pracujúcich na Slovensku podalo výpoveď. Výrok ministra Čisláka preto hodnotíme ako pravdivý.

Údaje ministerstva zdravotníctva

národného centra zdravotníckych informácii


Z hľadiska verejného obstarávania nebol za 4 roky jediný problém, žiadna súťaž nebola napadnutá, ani zrušená Úradom pre verejné obstarávanie.

V období rokov 2010-2014 sa nám nepodarilo nájsť žiadnu verejnú súťaž vyhlásenú mestom Košice, ktorej námietkam zo strany Úradu pre verejné obstarávanie by bolo vyhovené, či bola zrušená Úradom pre verejné obstarávanie. Výrok preto hodnotíme ako pravdivý.

Portál


To snáď nemyslíte vážne. Ja som rozprávala s prezidentom Barrosom. Pred pár dňami. A informovala som ho. Informovala som ho o tom, že náš postoj, to sú dve veci, grécka pôžička a európsky val, ku gréckej pôžičke je nemenný. Nesúhlasíme, nebudeme podporovať. Informovala som ho, že sme žiadali zvolanie parlamentu k tejto téme a parlament, mimoriadna schôdza sa nekonala. Informovala som ho, že som vôbec tu zmluvu nevidela, ja neviem, čo je jej obsahom, prechádzam k európskemu valu, informovala som ho, že samozrejme som pripravená, ak budem mať takúto kompetenciu, na ďalšie rokovania, informovala som ho o postupe, aký chceme zvoliť v Slovenskej republike z hľadiska predstavenia všetkých podmienok, ktoré sú v tejto zmluve nášmu parlamentu, dohodli sme sa na spoločných postupoch. Nie je...

Nevieme, kedy a o čom sa Iveta Radičová v Barrossom bavila.


Ani tušenie som o tom nemal a ani nemám a pre ľudí, ktorí majú aspoň trošku nekrátku pamäť pripomínam, že pred niekoľkými rokmi som zo strany vytlačil práve Romana Vavríka a ľudí okolo neho.

Nikde sa explicitne nepíše o tom, že by ho vytlačil konkrétne Dzurinda (aj keď s ním nemal dobré vzťahy), avšak ako sa dole uvádza o odvolaní Vavrika rozhodla predsedníctvo zväzu na návrh Jána Krajniaka. Podľa informácií zverejnených v denníku SME : „Roman Vavrík odstúpil z miesta predsedu Regionálneho zväzu SDKÚ v Bratislave. Mimoriadna krajská konferencia SDKÚ mala na budúci týždeň rozhodnúť len o tom, či Vavrík zostane šéfom zväzu. Vavrík nechcel povedať, či sa rozhodol pre odchod, lebo sa obával, že sa vo funkcii krajského šéfa strany neudrží“. V ďalšom článku od SME sa píše: „Šéfa bratislavského zväzu SDKÚ Romana Vavríka zrejme vlastní vytlačia z politiky. O dva týždne bude mimoriadna krajská konferencia strany rozhodovať, či zostane šéfom zväzu. O zvolaní konferencie s jediným bodom - odvolanie Vavríka - rozhodlo predsedníctvo zväzu na návrh jeho člena Jána Krajniaka “. Jeho známi tvrdia, že s predsedom strany Mikulášom Dzurindom dobré vzťahy nemal . „Mikuláš nemal dosah na Bratislavu, neprešiel cez Vavríka,“ vysvetlil zlé vzťahy zdroj, ktorý nechce byť menovaný.

v denníku SME
článku od SME


Oficiálne priznanie riaditeľa čínskeho výboru pre darcovstvo orgánov na madridskej konferencii, že viac ako 90 % transplantovaných orgánov pochádza od popravených väzňov, nepriamo potvrdilo, že väzni svedomia sa v tejto krajine stali nedobrovoľne obeťami obchodovania s ľudskými orgánmi.

Jaroslav Paška v tomto prípade len rekapituluje samotný Návrh uznesenia k prerokovavánemu bodu. V Návrhu sa píše: "Chuang Ťie-fu, riaditeľ čínskeho výboru pre darcovstvo orgánov a bývalý námestník ministra zdravotníctva vyhlásil na madridskej konferencii o darcovstve orgánov a transplantáciách, ktorá sa konala v roku 2010, že viac ako 90 % transplantovaných orgánov odobratých zosnulým darcom pochádza od väzňov popravených v Číne ..." O tejto problematike písali napríklad David Kilgoura (bývalý kanadský minister pre oblasť Ázia – tichomorská oblasť) a David Matase (právnik v oblasti ľudských práv). Tento dokument potvrdzuje skutočnosti citované v Návrhu uznesenia. Výrok J. Pašku hodnotíme ako pravdivý, v kontexte dostupných zdrojov. Súčasne však treba upozorniť, že tím Demagog.SK nie je schopný posúdiť dôveryhodnosť druhého citovaného zdroja. Zároveň predpokladáme, že oficiálny zdroj Európskeho parlamentu možno považovať za dôveryhodný. Dátum zverejnenia analýzy: 15.01.2014 Naspäť Nahlásiť chybu

Návrhu písali


Generálny prokurátor bol právoplatne zvolený 17. júna minulého roka v tajnej voľbe a napriek tomu, že Ústava nehovorí, že prezident môže vymenovať, Ústava hovorí, že vymenuje zvoleného generálneho prokurátora.

Predseda parlamentu a SaS Richard Sulík vyhlásil 17. júna 2011 "skutočnú" tajnú voľbu generálneho prokurátora. Sulík tak reagoval na plénum Ústavného súdu SR, ktoré 15. júna popoludní na neverejnom zasadnutí vydalo predbežné opatrenie. To znemožňovalo verejnú voľbu generálneho prokurátora až do momentu, kým Ústavný súd nevydá definitívny verdikt. Problémom však bola aj samotná tajná voľba. Sulík totiž ešte nepoznal verdikt ústavného súdu. Predbežné opatrenie tak mohlo zastaviť voľbu generálneho prokurátora až do vynesenia rozhodnutia úplne, teda aj tajnú. V takom prípade by bola tajná voľba bez ohľadu na výsledok zrejme neplatná. Poslancom Národnej rady SR sa však 17. júna nakoniec podarilo zvoliť za generálneho prokurátora kandidáta koalície Jozefa Čentéša. Ten podľa oficiálnych výsledkov získal v tajnej voľbe 79 hlasov od 80 prítomných zákonodarcov, jeden sa zdržal. Opozičné strany sa voľby nezúčastnili. O generálnom prokurátorovi sa v Ústave SR píše v ôsmej hlave prvom oddieli podľa čl. 150 nasledovne: Na čele prokuratúry je generálny prokurátor, ktorého vymenúva a odvoláva prezident Slovenskej republiky na návrh Národnej rady Slovenskej republiky. Článok o prokurátorovi je práve preto nejednoznačný, pretože z neho jasne nevyplýva, či prezident môže vymenovať alebo či vymenuje zvoleného generálneho prokurátora. Dátum zverejnenia analýzy: 27.02.2012 Naspäť Nahlásiť chybu

voľbu kandidáta Ústave


My stále žijeme v takzvanej metodike ESA 95, ktorá tu funguje skoro 20 rokov. Máme časový rad výsledkov, ktorý vieme navzájom porovnávať.

Európsky systém účtov alebo Európsky systém národných účtov (angl. European System of Accounts - ESA ) je súhrnné označenie nasledujúcich metodík národného účtovníctva:

ESA 95
Ministerstvo financií


Na večierku som videl aj pani Radičovú, že sedela takto pri stole a pri vedľajšom sedel Kočner.

Jediná známa spojitosť medzi Mariánom Kočnerom a Ivetou Radičovou je Kočnerovo tvrdenie , že v roku 2009 jej požičal 300-tisíc eur na prezidentskú kampaň. Expremierka reagovala , že o žiadnej pôžičke nevie. „Ako je verejne známe, kampaň viedol Ján Füle, sponzorovali Ján Kováčik a SDKÚ. Všetky finančné transakcie boli transparentne zverejňované na internete. Zverejnený bol aj záverečný finančný audit. O žiadnej takejto pôžičke nemám vedomosť.“ O večierku, na ktorom mala Radičová sedieť vedľa Kočnerovho stola, sme nenašli žiadne informácie. Výrok preto hodnotíme ako neoveriteľný.

tvrdenie reagovala


Napríklad krajiny ako Fínsko alebo Poľsko sú oveľa viac zasiahnuté (ako Slovensko, pozn.), pretože boli viac orientované na export na ruské trhy.

Ako porovnáme podiel exportu Poľska, Slovenska a Fínska do Ruska tak zistíme, že Poľsko a Fínsko exportujú do Ruska viac ako Slovensko a to aj nominálne aj relatívne. Fínsko v relatívnom vyjadrení o viac ako dvakrát, Poľsko o polovicu viac. Európsky parlament uverejnil analýzu o tom, aký majú ruské sankcie dopad na jednotlivé členské štáty EÚ 28. Z obrázku je možno vidieť, že Poľsko (dopad 16,6%) a Fínsko (5,4 %) patria medzi najviac zasiahnuté krajiny. Na základe tohto údaju možno hodnotiť výrok Figeľa ako pravdivý.

Podľa ekonomických informácií Ministerstva zahraničných vecí SR (.pdf, s. 16), export Fínska do Ruskej federácie bol v roku 2013 na úrovni na 5,4 mld. eur, čo bolo takmer 10 % z celkového exportu Fínska v roku 2013. Veľmi významný bo však dovoz z Ruska, ktorý predstavoval v roku 2013 viac ako 18 % z celkového dovozu do Fínska. Medzi hlavných obchodných partnerov Fínska patria: Ruská federácia, Švédsko, Nemecko, Holandsko, Čína, USA, Veľká Británia, Francúzsko, Estónsko a Belgicko.

Podobne podľa ekonomických informácii Poľskej republiky(.pdf, s. 16 ) bol export do Ruska v roku 2013 na úrovni 8,1 mld. eur, čo predstavovalo 5,3 % z celkového exportu Poľska v roku 2013. Poľsko je závislé od Ruského dovozu na viac ako 12 %.

Podľa Ministerstva hospodárstva SR (teritoriálna štruktúra .xls - december), celkový vývoz za celý rok 2013 sa pohyboval v hodnote približne 62,1 mil. eur. Podiel exportu do Ruskej federácie bol na úrovni 2,5 mld eur, čo predstavovala na celkovom exporte Slovenska v roku 2013 okolo 4 %. Slovensko je skôr závislé na dovoze, keď až 10,2 % dovozu pochádza z Ruska (predovšetkým nerastné suroviny).

Európsky parlament
Ministerstva zahraničných vecí SR
Poľskej republiky(.pdf, s. 16
Ministerstva hospodárstva SR


...okrem tej klasickej správnej agendy bude mať (Najvyšší správny súd, pozn.) veľmi dôležitú agendu, a to je disciplinárna zodpovednosť, alebo disciplinárna agenda voči sudcom a prokurátorom...

Novozriadený Najvyšší správny súd bude mať na starosť aj disciplinárne trestanie sudcov, prokurátorov a iných vybraných právnických profesií. Okrem toho mu pripadne aj agenda správneho súdnictva. Doteraz disciplinárne konania voči sudcom administratívne zabezpečovala Súdna rada, disciplinárne senáty však boli často dlho nefunkčné.

bude zabezpečovala boli


Je tam (v programovom vyhlásení Radičovej vlády, pozn.) rozhodnutie napríklad o daniach z pozemkov, o stopercentné navýšenie bonusu za deti do 6 rokov.

Ján Figeľ správne spomína konkrétne údaje, ktoré sa objavili v programovom vyhlásení predchádzajúcej vlády: "(Vláda SR).. Rozšíri nárok na získanie štátnej bonifikácie hypoték pre mladých. Zvýši daňový bonus o 100 % na každé dieťa do 6 rokov v závislosti od možností verejných financií a reformy odvodov." "(Vláda SR)...Zníži strop možného navýšenia dane z pozemkov z 20-násobku na 5-násobok ročnej najnižšej sadzby dane." Dátum zverejnenia analýzy: 07.05.2012 Naspäť Nahlásiť chybu

vyhlásení


Národná rada schválila (...) zákon v oblasti duálneho vzdelávania, (...) takmer 120 poslancov to podporilo (...).

14. júna 2018 poslanci Národnej rady SR schválili vládny návrh novely zákona o odbornom vzdelávaní a príprave. Cieľom tejto zmeny zákona je podľa dôvodovej správy zefektívniť a optimalizovať systém duálneho vzdelania, "aby zodpovedali aplikačnej praxi a uľahčili vstup zamestnávateľom a stredným odborným školám do systému duálneho vzdelávania" ( .rtf , s. 1). Zmeny by mali platiť už v školskom roku 2018/2019. Zmenu zákona v tretom čítaní podporilo len 101 poslancov. Výrok hodnotíme ako nepravdivý.

schválili .rtf platiť podporilo


Preto, lebo je úplne zrejmé, že tempo zadĺžovania za vašej vlády je rýchlejšie. V tomto roku zvýšite dlh z 5 000 na 5 700 ? na jednu hlavu

Rovnaký výrok sme overovali už v minulosti ( 30.10.2011 O5M12 ). Uvádzame kompletný výpocet. Najskôr overíme prvú cast výroku, a to ci dlh na osobu v SR za rok 2010 bol skutocne cca 5000 eur. Pocet obyvatelov k 31. decembru 2010 bol 5 435 273. Výška verejného dlhu v roku 2010 dosiahla výšku 41% HDP. HDP v roku 2010 bolo vo výške 65,91 mld. eur. 41% z 65,91 mld. je 27,0231 mld. eur. A tento dlh vydelíme poctom obyvatelov, dostávame dlh 4972 eur na obyvatela, ciže cca 5000 eur. Táto cast výroku R. Fica je pravdivá. Údaje za rok 2011 zatial nie sú známe, preto budeme vychádzat z odhadov. Podla rozpoctu schváleného na rok 2011, v tomto roku by mal byt deficit štátneho rozpoctu vo výške 3,81 mld. eur. (k 24. októbru 2011 bol schodok štátneho rozpoctu 2,63 mld. eur, pozn.). Takže sa zdá, že rozpoctový deficit 3,81 mld. eur môžeme považovat za pravdepodobný. Pripocítajme teraz k štátnemu dlhu z roku 2010 (27,0231 mld. eur) štátny deficit za rok 2011. (Štátny dlh je v podstate iba súcet deficitov jednotlivých rokov, pozn.) Vyjde nám císlo 30,8331, co predstavuje predpokladanú výšku štátneho dlhu v mld. eur za rok 2011. Pocet obyvatelov k 30. júnu 2011 bol 5440078. Ak vydelíme teraz štátny dlh poctom obyvatelov dostaneme dlh na obyvatela. T.j. 5668 eur je výška dlhu na obyvatela. Na základe daných výpoctov môžeme považovat výrok R. Fica za pravdivý. Dátum zverejnenia analýzy: 21.11.2011 Naspäť Nahlásiť chybu

30.10.2011 O5M12
Pocet obyvatelov
Výška verejného dlhu
HDP
deficit štátneho rozpoctu
Pocet obyvatelov


A tá špekulácia od novinárov. Predstavte si, že ide tak ďaleko, že bez toho, aby vedeli, povedia, že som to urobil tak, že aj amnestiu som tomu pánovi, ktorý toto nešťastie spôsobil a jeho to najviac mrzí, že som mu dal amnestiu. Až na druhý deň zistili, že to nie je pravda. Povedali, no tak mu nedal amnestiu.

Prezident uvádza prípad, ktorý vyšiel najavo iba nedávno. Poľovný referent, Michal Bobák, ktorý sprevádzal Gašparoviča na poľovačkách, zomrel v roku 2009 po tom, čo ho nešťastne zasiahla guľka. K neúmyselnému zabitiu sa vtedy prihlásil Štefan Drozd, ktorého odsúdili na 18 mesiacov podmienečne s tým, že už nikdy nesmie do ruky vziať streľnú zbraň. Pokiaľ ide o údajné Gašparovičovo udelenie amnestie Drozdovi, takúto informáciu zverejnil Juraj Poláček na svojom blogu .

Gašparoviča
blogu
internetovom
SME
č. 1/2003
stanovisku


Dokonca musím povedať, že tam je rezervný plyn vo výške 170 miliónov eur, ktorý sme vyrokovali pre nás, my už teraz máme 170 miliónov eur k dispozícii z rezervného plynu, ktorým môžme vykrývať túto stratu plynu pre domácnosti.

Je pravdou, že štát získa tvz. rezervný plyn v hodnote 170 miliónov eur. Rezerva pripadla štátu ako výsledok rokovania medzi štátom a EHP. Štát preberie polovicu dlhu, ale získa plynové rezervy. Fico avizoval, že chce túto rezervu použiť na vykrytie straty z regulácie cien plynu pre domácnosti. SME , 13. septembra 2013: " Zásoby plynu v hodnote 170 miliónov eur sa môžu použiť na krytie strát. Časť z nich sa však mohla zužitkovať v štátnom rozpočte. Vláda tým vysvetľuje, že štát vlastne nič nemusí platiť za kúpu SPP. Ibaže ak sú tie zásoby zbytočné, mohli sa použiť na zvýšenie zisku, nie na krytie straty." R. Fico pre denník Pravda (5. septembra 2013) povedal: " Preberieme polovicu dlhu v Slovenskom plynárenskom priemysle, ale automaticky získame aj rezervný plyn v hodnote 170 miliónov eur." Dátum zverejnenia analýzy: 17.09.2013 Naspäť Nahlásiť chybu

rezervný plyn
SME
Pravda


Bola pred tým podpísaná zmluva o prenájme týchto zariadení, v ktorej sa investor zaviazal, že zrekonštruuje ten pavilón (v nemocnici v Michalovciach, pozn.). Mal si vtedy zistiť statický posudok a nie teraz chcieť 5 miliónov, a navyše v pozemkoch, ktoré majú možno dvojnásobnú hodnotu.

Správa TASR uvádza: " Spoločnosť Svet zdravia, sa pri podpise zmluvy o dočasnom prevode akcií štyroch nemocníc v Košickom kraji v roku 2011 Úradu KSK zaviazala, že rozostavaný areál dokončí vo vlastnej réžii ."

TASR


Keby ste, sledujete to veľmi dobre a viete, že v parlamente v pléne sú zákony, ktoré prešli 70 pozmeňovacími návrhmi. Posledne Zákon o zdravotnom poistení.

Dátum zverejnenia analýzy: 17.01.2011 Naspäť Nahlásiť chybu


Náklady rástli nielen pre spoločnosť Marius Pedersen, nielen pre spoločnosti iné. Skrátka, rástli. Rástli aj pre iné služby. Takže výdavky mesta rástli.

Výrok hodnotíme ako pravdivý, nakoľko celkové výdavky mesta Trenčín v posledných rokoch prevažne mierne stúpali. Danica Bírošová hovorí o období aktuálneho volebného obdobia a teda pre hodnotenie výroku sú relevantné údaje za roky 2011 až 2013. V tomto období rástli aj výdavky na služby v programe Životné prostredie, kde sa jedná predovšetkým o odpadové a vodné hospodárstvo a o verejnú zeleň. Činnosti v oblasti poskytovania služieb v uvedených oblastiach vykonávala v posledných rokoch v Trenčíne najmä spoločnosť Marius Pedersen (pozri napr. trencin.sme.sk alebo odpady-portal.sk ).

trencin.sme.sk

odpady-portal.sk

Záverečných účtov mesta

TU


Európska komisia, aj OECD odporúča, aby sme neatakovali pri konsolidácii ten typ daní, ktoré spomaľujú hospodársky rast. Všetky priame dane atakujú hospodársky rast.

Konkrétne odporúčania OECD a Európskej komisie sú, aby sa zvyšovanie daní sústredilo na majetok, spotrebu a negatívne javy, napríklad znečisťovanie. Uvádzajú to dokumenty Európa 2020 , tlačová správa dostupná v slovenčine, a dokument Growth oriented tax policy reform recommendations OECD , pdf.

Európa 2020

odporúčaní


...tam (pri príjmoch z praxe v duálnom vzdelávaní, pozn.) nie je nutnosť napríklad, aby boli študenti zapísaní do zdravotnej poisťovne, aby si tam dávali prihlášky do Sociálnej poisťovne.

Draxler vo výroku referuje k novele zákona o odbornom vzdelávaní a príprave, o ktorej momentálne rokujú výbory NR SR. V súčasnej dobe príjmy študentov z praxe podliehajú odvodovému zaťaženiu, po novom by už tomu tak byť nemalo. Výrok hodnotíme ako pravdivý.

novele zákona
dôvodovej správy


Pre skvalitnenie legislatívneho procesu bude doplnená Legislatívna rada vlády SR o zástupcov sociálnych partnerov.

S nástupom novej vlády sa menilo zloženie Legislatívnej rady SR, počet jej členov sa rozšíril z 11 na 13. Z pôvodných členov zotrvali vo funkcii traja, ostatní boli vymenení. Viacerí z nových členov sú spolupracovníkmi alebo nominantmi združení (napr. OZ KOVO, Združenie slovenských miest a obcí alebo Asociácia zamestnávateľských zväzov a združení). Predsavzatie vlády hodnotíme ako splnené, pretože bol zvýšený počet členov rady. Sociálni partneri sú definovaní ako zástupcovia

definovaní
Úloha štátu a verejného sektora
trvalo udržateľnom hospodárskom rozvoji
menila
Štatút
zoznam
Mária Dreninová
členkou
Vladimír Hutta
navrhnutý
rozhodcom
spolupracuje
podpredsedníčkou
Márie Kolaříkovej
Martina Dilonga


Za tých 6 rokov čo som zastával funkciu ministra pôdohospodárstva som nezamestnával svojich rodinných príslušníkov, ani rodákov z rodnej obce.

Počas šesťročného obdobia (16. október 2002 – 4. júl 2006 a 9. júla 2010 – 4. apríla 2012), kedy bol ministrom MPRV SR Zsolt Simon , prebehlo na ministerstve alebo v organizáciach, ktoré pod rezort spadajú množstvo personálnych zmien. Vzhľadom na časové a personálne obmedzenia projektu Demagog.SK, nedokážeme výrok overiť. Výrok hodnotíme ako neoveriteľný.

Zsolt Simon
revíru
dreva


My jsme teď přidali například 800 milionů korun na sport, ale především na ten základní sport, na žáčky, dorostence a na tu základní sportovní činnost.

V poslední přepracované verzi rozpočtu, která byla schválena 19. prosince 2012, došlo k několika přesunům na základě pozměňovacích návrhů, jedním z nich je i 800 milionů na podporu sportu. Informuje o tom například zpravodajský web České televize nebo Patria . Není však jasné, na co přesně jsou prostředky určeny.

Tento pozměňovací návrh podal Zbyněk Stanjura (ODS) a Josef Dobeš (ex-VV), bývalý ministr školství a zakladatel Hnutí pro sport. V komentáři na stránkách hnutí píše, že 300 milionů z této částky má jít přímo jednotlivým tělovýchovným jednotám a klubům, zbylých 500 milionů rozdělí sportovní svazy. Je tedy možné, že peníze půjdou na "základní sport, žáčky, dorostence a základní sportovní činnost", ale také je možné, že jejich konkrétní určení bude jiné. Z toho důvodu hodnotíme výrok jako neověřitelný.

České televize
Patria
komentáři


Keď sme mali zasadanie vlád v októbri, tak som pomenoval naše vzťahy medzi Českou republikou a Slovenskou republikou ako vzťahy alebo pôžičky vzájomnej dôvery.

R. Fico uvedené slová povedal počas októbrového stretnutia s P. Nečasom v Uherskom Hradišti. Presné znenie slov R. Fica uvádza denník Pravda (30. októbra 2012): "Túžim, aby sa pôžičky vzájomnej dôvery opakovali v ďalších rokoch,"

Pravda


...v skutočnosti tí ľudia všetci obyvatelia tam jednoznačne stoja za svojim prezidentom Asadom, pretože on je človek, ktorý stabilizuje región.

V Sýrii sa skutočne uskutočnili protesty, ktorých účastníci chceli vyjadriť podporu režimu Bašára Asada, avšak existencia opozície, miestnych hnutí odporu a ich prívržencov dokazuje, že to nie sú len zahraniční aktéri, ktorí požadujú odstúpenie Asadovho režimu, ale aj domáce obyvateľstvo. Je pravdou, že Asadovmu vojsku sa podarilo vojensky poraziť opozíciu na viacerých miestach krajiny, v súčasnosti by mal ovládať viac ako polovicu krajiny, avšak nemusí to znamenať aj reálnu podporu miestneho obyvateľstva. Keďže podpora obyvateľstva Asadovmu režimu nie je jednoznačná, ako tvrdí Marian Kotleba, výrok hodnotíme ako nepravdivý. Výrok Mariana Kotlebu sa vzťahuje na situáciu v Sýrii, kde od roku 2011 prebieha občianska vojna , ktorá začala povstaním proti režimu prezidenta Bašára Asada. Do tohto konfliktu sa postupne začali zapájať aj Spojené štáty a Rusko. V prebiehajúcej občianskej vojne bojuje režim Bašára Asada proti rôznym povstaleckým skupinám, ktoré sa podľa najnovších informácií vláde darí potláčať. Sýrskej armáde sa postupne darí získavať ďalšie časti miest pod svoju kontrolu, ako napríklad predmestia na juhu Damasku , kde sa časť opozičných povstalcov rozhodla využiť amnestiu a teda zostať na týchto predmestiach, zložiť zbrane a vrátiť sa k obvyklému spôsobu života. Je pravdou, že v apríli 2018 sa uskutočnili demonštrácie vyjadrujúce podporu režimu Bašára Asada. Je pravdou, že kým v minulosti sa sýrski utečenci (vnútorne presídlené osoby) mali skôr záujem vrátiť do opozíciou kontrolovaných oblastí, dnes stúpa záujem o návrat do oblastí kontrolovaných režimom. ". ..s hift the preference of IDPs away from opposition areas and towards regime areas. Some are making their decision with an eye towards the future, preferring that their children study in recognized schools after seven years of disruption in their studies without a military or political victory over the regime. " píše Time . Dátum zverejnenia analýzy: 11.06.2018 Naspäť Nahlásiť chybu

hnutí
poraziť
občianska vojna
zapájať
informácií
Damasku
vyjadrujúce
stúpa
Time


Klesol aj počet dlhodobo nezamestnaných - o 38 tisíc za minulý rok.

Z grafu zostaveného na základe mesačných štatistík zo stránky Ústredie práce, sociálnych vecí a rodiny vidíme, že počet dlhodobo nezamestnaných počas minulého roku, teda roku 2016 neustále klesal.

štatistík


Čo sa týka zainteresovanosti privátneho sektora, môžme mať debaty o tom, do akej miery koľko, ale pravdou je skutočnosť, že napríklad aj z dohody, v dohode z 21.7., kedy sa stretli lídri eurozóny s prezidentom Rompuyom, tak táto klauzule je tam dokonca v dvoch bodoch.

V dokumente, ktorý je publikovaný ako záznam z tlačovej konferencie prezidenta Rompuya z dňa 21. júla 2011 sa nachádzajú tieto dve vety: The banks have today also committed to support Greece on a voluntary basis, through a menu of options. Importantly, we have changed the approach to PSI: private sector involvement will be limited to Greece and Greece only. Dátum zverejnenia analýzy: 26.09.2011 Naspäť Nahlásiť chybu

záznam z tlačovej konferencie


Aj napriek tomu, že tá ekonomika spomalila, máme rekordne najnižšiu nezamestnanosť v tejto krajine.

Ekonomika síce spomaľuje, na raste nezamestnanosti to však zatiaľ nevidno - je na historických minimách. Tvrdenie Petra Pellegriniho preto hodnotíme ako pravdivé. Rast hrubého domáceho produktu dostiahol v 3. štvrťroku 2019 1,3 percenta. Oproti 3. štvrťroku 2018 sa teda spomalil o 3,3 percentuálne body. Takýto rast HDP je najnižší od 4. štvrťroku 2013. Miera nezamestnanosti na Slovensku sa v roku 2019 pohybovala na historických minimách. V prvom až treťom štvrťroku dosiahla 5,8 percent, čo je historicky najnižšia nezamestnanosť v krajine. Oproti 3. štvrťroku 2018 sa však jej pokles spomalil.

Rast hrubého domáceho produktu
Miera nezamestnanosti


V októbri 2013 pán Kiska krstí knihu „Vykupiteľ duší“ autorky Ivety Pačutovej ... je to zakladateľka dianetického centra v Trebišove a na svojom facebookovom profile sa otvorene hlási k zakladateľovi sekty scientológov Ronovi Hubbardovi.

Demagog.SK nehodnotí vzťah A. Kisku k Ivete Pačurovej alebo jeho postoj k Huddardovi. Overujeme len fakty ohľadom Ivety Pačutovej. V októbri 2013 sa uskutočnil krst knihy "Vykupiteľ duší", na ktorom sa zúčastnil aj A. Kiska. O tomto podujatí informuje udalosť organizovaná kníhkupectvom Martinus. Túto knihu skutočne napísala Iveta Pačutová . Iveta Pačutová je fanúšikom stránky L. Ronadla Hubbarda , ktorý aj na stránke Scientológie je uvádzaný ako zakladateľ Scientológie. Taktiež je Iveta Pačutová vedená v spojitosti s dianetickým centrom v Trebišove ako vlastník. Podľa facebookovského profilu je Iveta Pačutová z Trebišova. Dátum založenia je rok 2002, koncom roka 2003 zrušenie. Dianetika je súbor postupov, ktoré prvýkrát publikoval R. Hubbard a zaoberajúci sa vzťahmi mysle a tela. Výrok hodnotíme ako pravdivý. Dátum zverejnenia analýzy: 18.03.2014 Naspäť Nahlásiť chybu

udalosť
Iveta Pačutová
stránky
Hubbarda
Scientológie
vedená
Dianetika


Za ten prijatý zákon (o minimálnych mzdových nárokoch sestier, pozn.) hlasovali všetci poslanci Smeru.

Zákon , ktorý definoval minimálne mzdové nároky sestier a pôrodných asistentiek, čo malo sestrám zvýšiť plat od apríla 2012, bol schválený 1. februára 2012. Za zákon v treťom čítaní hlasovali všetci poslanci NR SR, a teda aj všetci prítomní poslanci SMER-SD. Výrok hodnotíme ako pravdivý.

Zákon schválený


Na druhej strane tak pred voľbami a môžete si vybrať moje tvrdenia aj napr. z Infovojny, kde sme sa presne o tomto bavili, oni sú veľmi kritickí v tejto otázke, kde som jasne povedal, jedna vec je predovšetkým politický postoj a zabránenie ďalšiemu rozdávaniu majetku štátu. Druhá vec je, že či na Považí, v Detve, na Turci, kde sú veľmi silné tradície slovenského zbrojárskeho priemyslu, tak musíme podporovať tomu, aby ľudia mali lepšie mzdy, lepšie prostredie a náš kvalitný, náš kvalitný obranný priemysel je dnes predmetom záujmu.

Zbrojársky priemysel má v regiónoch Považie, Detva a Turiec tradíciu. Figuruje aj ako dôležitý faktor pre lokálnu ekonomickú stabilitu. Robert Kaliňák sa v diskusii na Infovojne zmienil o „slovenských záujmoch“ a snahe o ukončenie konfliktu, o podpore slovenského obranného priemyslu či obhajobe exportu vojenskej techniky ako obchodného artiklu sa Kaliňák nezmienil. S témou predaja či vývozu zbraní na Ukrajinu nebol Kaliňák v InfoVojne konfrontovaný. Nenašli sme však informácie, ktoré Kaliňák spomína vo výroku, hodnotíme ho preto ako neoveriteľný.

Minister obrany bol po voľbách súčasťou dvoch diskusií na InfoVojne. Témou diskusie 25. júna, kde bol Kaliňák spolu s Tiborom Gašparom, bola najmä slovenská justícia. Témou diskusie 12. marca bola predovšetkým zahraničná a obranná politika. V súvislosti s dodávkami zbraní na Ukrajinu sa Kaliňákove výpovede sústredili na kritiku predchádzajúcej vlády a ich rozhodnutí vo vzťahu k vojenskej pomoci Ukrajine, bez priamej zmienky o súčasnej podpore exportu zbraní slovenskými firmami. Minister prezentoval všeobecné stanoviská k slovenskému záujmu a potrebe obrany. Hoci zmienil potrebu ukončenia konfliktu na Ukrajine a údajné oslabenie domácej obrany, o podpore slovenského obranného priemyslu či obhajobe exportu vojenskej techniky ako obchodného artiklu sa Kaliňák nezmienil.

V diskusii uviedol, že sme najviac „zdecimovali“ svoje obranné sklady. Podľa Kaliňáka je slovensko dnes „holé batoľa na trávniku a snaží sa tváriť, že ono vie ubrániť svoju vlastnú krajinu“. Napokon uviedol: „my sme pred voľbami povedali, že budeme hľadať tie alternatívy, v ktorých bude na prvom mieste slovenský záujem... keď z toho mám pocit, že slovensko môže získať, tak určite budeme tento názor silne podporovať. V tejto chvíli si myslím, že to, akým spôsobom robí slovenská vláda politiku a tlačí vlastne do toho aby tá vojna čo najrýchlejšie skončila, je tá najsprávnejšia“ (od 54:00 ).

V roku 2023 zaznamenal slovenský zbrojársky priemysel značný nárast, pričom desať najväčších spoločností dosiahlo tržby viac ako 362 miliónov eur. FinStat eviduje na Slovensku 40 firiem zameraných na zbrojársky priemysel, pričom trh je koncentrovaný do skupín DMD Group a MSM Group . DMD Group mala v roku 2023 prijať 250 nových zamestnancov a dosiahnuť tak počet 900 zamestnancov.

Od roku 1955 v Detve pôsobí strojárenská spoločnosť dnes známa ako PPS Group, ktorá historicky pôsobila ako zbrojárska firma. Od roku 1970 vyrábala obrnené pásové vozidlá BVP-1. O niekoľko rokov došlo k zmene v pôvodnom zameraní podniku Podpolianske strojárne Detva (PPS Detva), pričom sa podnik zameral na civilnú výrobu - na stavebné stroje a poľnohospodársku techniku. Došlo k rozšíreniu výroby o nové stroje, ako sú nakladače a terénne teleskopické manipulátory, a firma začala spolupracovať s renomovanými zahraničnými výrobcami, ako John Deere a Bitelli. Spoločnosť bola postupné začlenená do DMD Holding, a.s.

Na Považí, špecificky v Dubnici nad Váhom, sídli zbrojárska spoločnosť ZVS Holding, ktorá sa venuje výrobe veľkokalibrovej munície. Spoločnosť je z 50 % vlastnená MSM GROUP, ktorá spadá pod Czechoslovak Group (CSG), ďalších 50 % patrí štátnej spoločnosti DMD Group, ktorej jediným akcionárom je Ministerstvo Obrany SR.

Spoločnosť ZVS Holding v roku 2022 zamestnávala 280 ľudí, v roku 2023 expandovala na 480 zamestnancov a momentálne by mala zamestnávať viac ako 680 ľudí. Okrem závodu v Dubnici nad Váhom má spoločnosť závod i v Snine, kde v rámci zvyšovania výrobnej kapacity v roku 2024 vybudovala novú výrobnú halu, na ktorej slávnostnom otvorení sa zúčastnil i minister obrany Robert Kaliňák.

V Dubnici nad Váhom sídli i firma Konštrukta Defence, známa najmä pre húfnice Zuzana, ktorá je členom DMD Group. Zamestnávať by podľa databázy FinStat mala 150 až 199 ľudí.

Akciová spoločnosť VOP Nováky súčasťou MSM Group. Zamestnávať by mala 200 až 249 zamestnancov.

diskusie
diskusie
diskusii
54:00
zaznamenal
eviduje
DMD Group
MSM Group
prijať
pôsobí
50
vlastnená
Czechoslovak Group
patrí
akcionárom
expandovala
zamestnávať
vybudovala
známa
členom
mala
súčasťou
mala


...včera (12.6., pozn.) napríklad zasahovala policajná inšpekcia aj v NAKE .

Úrad inšpekčnej služby Ministerstva vnútra zasahoval 12. júna 2021 v centrále Národnej kriminálnej agentúry v Bratislave. Inšpekcia zabavila niekoľko spisov k vyšetrovaniu prípadu Očistec. Dôvodom má byť podozrenie Slovenskej informačnej služby z manipulácie výpovedí a dôkazov. Tvrdenie Zuzany Čaputovej hodnotíme ako pravdivé.

zasahoval zabavila


Z toho 150 miliónového rozpočtu, bežné výdavky dnes tvoria takmer 128 miliónov eur. Bežné výdavky samosprávneho kraja. Z tých 128 miliónov eur činnosť úradu samosprávneho kraja, tzn. činnosť tých úradníkov, réžia prevádzková, ktorá sama o sebe pre ľudí ešte nič nevytvorila zhltne 42 miliónov eur. 33% zo všetkých bežných výdavkov idú na chod úradu samosprávneho kraja.

Výrok Mariana Kotlebu hodnotíme ako nepravdivý, pretože bežné výdavky BBSK síce v poslednom roku predstavovali necelých 128 zo 152,6 miliónov eur celkovo vyčerpaných prostriedkov, nie je však pravda, že na činnosť úradu dal BBSK v minulom roku 42 miliónov eur. Marian Kotleba hovoril o výdavkoch na činnosť úradu vo výške necelých 42 miliónov eur. Podľa údajov Záverečného účtu BBSK za rok 2012 (.pdf, str. 41) dostaneme sumu necelých 42 miliónov eur po sčítaní položiek "Mzdy, platy, služobné príjmy a ostatné osobné" a " Poistné a príspevok do poisťovní" . Z týchto peňazí nie je však financovaný len chod úradu, ale aj platy učiteľov či zamestnancov domovov sociálnych služieb. V uvedenom dokumente sa v časti "Prehľad čerpania bežných výdavkov podľa oddielov" uvádza, že "Výdavky verejnej správy (Úrad) " boli za rok 2012 čerpané vo výške 10 978 948,38 eur. Suma 42 miliónov eur, ktorú uvádza Marian Kotleba, je teda nesprávna. Dátum zverejnenia analýzy: 30.10.2013 Naspäť Nahlásiť chybu

Záverečného účtu BBSK za rok 2012


...Španielsko, Maďarsko, Francúzsko zaviedlo len telekomunikačné dane v rozpore s legislatívou, niekoľko rokov súdenia. Teraz, čo sa týka Maďarska aj ďalšej, pri maloobchodných daniach, ktoré tam nájdete, je tak isto problém s Európskou komisiou a čo sa týka, rozlišujte osobitný odvod a osobitnú daň.

Výroky ohľadom telekomunikačnej dane sme už overovali v relácii V politike 12. januára 2014 a V Politike 31. januára 2014 . V prípade oboch overení sme uverejnili aj sadzby tejto dane. Európska komisia začala voči všetkým trom krajinám súdne konanie pre narúšanie liberalizácie telekomunikačného trhu. Najdlhší spor trval s Francúzskom od roku 2010 do roku 2013. Potom čo spor Francúzsko vyhralo, Európska komisia stiahla aj ostatné dve žaloby v podobných prípadoch. Túto časť výroku hodnotíme ako pravdivú, keďže zásahy do telekomunikačných daní môžu viesť k súdnym sporom.

12. januára 2014
31. januára 2014
špeciálne dane
problém
pdf
Maďarsku
Španielsku
Francúzsko
Maďarskom
vyjadril


Zahraničné kontroly, veď to je náš program, pretože Slovensko pred inváziou imigrantov neuchránime nijako inak, ako zavedením kontroly pohybu osôb na hraniciach.

Poslanec NRSR uviedol správne, že hraničné kontroly má strana K- ĽSNS vo svojom volebnom programe. Druhá časť výroku je však zjavne zavádzajúca, pretože kontrola pohybu osôb na hraniciach schengeského priestoru funguje, v prípade problematických úsekoch aj intenzívnejšie . Výrok hodnotíme ako zavádzajúci. Poslanec NRSR myslel zrejme hraničné (nie zahraničné) kontroly a ich znovuzavedenie, ktoré má strana K-ĽSNS vo svojom programe . Konkrétne sa tam uvádza: "Obnovíme ochranu štátnych hraníc. Na ochranu hraníc nasadíme armádu. " V súčasnosti má SR kontroly iba na hranici s Ukrajinou, ktorá nepatrí do Schengenského priestoru. Za kontrolu vonkajších hraníc Schengenu spoluzodpovedá napríklad agentúra Frontex . Kontrola vonkajších hraníc je však predovšetkým v kompetencii členských štátov Schengenu, ktorí majú takúto vonkajšiu hranicu. Ďalej podľa štatistík Ministerstva vnútra SR nemôžeme hovoriť ani o "invázii", nakoľko počet žiadostí o azyl v SR za roky 2015 a 2016 (kedy prebiehala migračná kríza) bol 330 (2015), respektíve 146 (2016), čo je najmenej za posledných 21 rokov. Z týchto faktov teda vyplýva, že pred prípadnou "inváziou" migrantov, by nás mala ochrániť krajina, ktorá má vonkajšiu hranicu Schengenu, agentúra Frontex a v neposlednom rade právny poriadok SR a v ňom obsiahnuté podmienky (paragraf 8 až 12 zákona o azyle) na udelenie azylu, pričom žiadosti o azyl v SR neustále klesajú. Je nutné dodať, že Rada EÚ prijala 7. marca 2017 nariadenie, ktorým sa mení Kódex schengenských hraníc, s cieľom posilniť kontroly na vonkajších hraniciach s použitím príslušných databáz. Ako to uvádza portál Európske noviny: " V tomto zmenenom nariadení sa stanovuje, že členské štáty sú povinné pri prekročení vonkajších hraníc s použitím príslušných databáz systematicky kontrolovať všetky osoby, a to aj osoby, ktoré požívajú právo na voľný pohyb v súlade s právom EÚ. " Dátum zverejnenia analýzy: 17.05.2017 Naspäť Nahlásiť chybu

intenzívnejšie programe Schengenského Frontex Ministerstva podmienky uvádza


Pán redaktor, ja som nikdy neposkytoval zahraničný tlak či rozhovory typu, že Mikloš má ísť do basy.

Informáciu o tom, že by Robert Fico explicitne niekoho posielal do „basy“ sa nám nepodarilo dohľadať. Avšak medzi výroky tohoto typu patrí napr. výrok v súvislosti s financovaním SDKÚ z februára 2010, kedy praktiky SDKÚ označil za organizovaný zločin .

organizovaný zločin


Naša vláda podporila vstup Kosova do MMF.

Je pravdou, že Kosovu bolo začiatkom mája 2009 ponúknuté členstvo v MMF . Rozhodla o tom Rada guvernérov MMF, v ktorom má každá členská krajina, teda aj Slovensko, svojho zástupcu. Po podpise potrebných dokumentov začiatkom júna sa Kosovo stalo 186. členom MMF. Problematické je však konštatovanie postoja Slovenska k tomuto stavu. Hlasovania zástupcov členských štátov v Rade guvernérov nie sú verejné a stránka MMF v súvislosti s Kosovom o výsledku hlasovania individuálne pre jednotlivých členov neposkytuje informácie. Jediný dostupný materiál k tejto otázke sme našli v databáze Úradu vlády SR. Je ním Návrh Dohody o vytvorení stredo a východoeurópskej konštituencie v Medzinárodnom menovom fonde na roky 2012 – 2022 , v ktorom je krátko sumarizovaný (.doc) aj postoj Slovenska k tejto otázke: "Kosovo v roku 2008 požiadalo o členstvo v MMF. SR hlasovala proti členstvu Kosova v MMF . Kosovo sa stalo členom MMF v júni 2009 a taktiež sa stalo členom belgickej konštituencie v MMF. Keďže SR neuznala Kosovo ako samostatný štát, no v novovytváranej konštituenčnej dohode vystupuje Kosovo ako jedna zo zmluvných strán, guvernér NBS požiadal listom zo dňa 14. mája 2012 ministra zahraničných vecí SR o stanovisko k možnosti podpisu konštituenčnej dohody, kde jedným zo zmluvných strán bude Kosovo. Minister zahraničných vecí SR vo svojom stanovisku zo dňa 31. mája 2012 k otázke ku Kosovu odporúča, aby SR podpísala predmetnú konštituenčú dohodu a súčasne vydala vyhlásenie, ktorým by opätovne deklarovala svoju pozíciu k nezávislosti Kosova, ako aj skutočnosť, že SR sa nepokladá byť viazaná touto dohodou vo vzťahu ku Kosovu."

bolo členstvo MMF má stalo neposkytuje sumarizovaný


Vláda bude pri prístupe ku vzdelaniu zohľadňovať nielen ambície žiaka alebo študenta, ale aj jeho schopnosti a vytvorí také legislatívne podmienky, aby zriaďovatelia škôl alebo školy museli pri tvorbe plánov výkonov zohľadňovať aj požiadavky trhu práce.

V poslednom roku sme svedkami toho, že ministerstvo školstva a vláda rozbieha zmeny a projekty, ktoré majú za cieľ zlepšiť šancu uplatnenia sa absolventov stredných odborných škôl. Takýto projekt je zavedenie duálneho vzdelávania a isté zmeny vo finanovaní študijných programoch. Preto tento sľub vlády hodnotíme ako splnený. Práve zohľadňovanie požiadaviek trhu práce mohlo byť dôvodom k zmenám, ktoré nastali v roku 2015 pri financovaní stredných škôl. Nastala totiž situácia, keď si ministerstvo ( nariadením vlády zo dňa 17. decembra 2014 s účinnosťou od 1. januára 2015) "vyselektovalo" odbory stredných škôl, ktorých absolventov je na trhu práce nedostatok a tieto odbory podporuje vo väčšom objeme v porovnaní s odbormi, ktoré produkujú zbytočne veľa a nepotrebných absolventov. Ide o zmeny v normatívoch na žiakov: " Normatív na žiakov prvých ročníkov a ich nasledujúcich ročníkov SOŠ vzdelávajúcich sa v študijnom alebo učebnom odbore zaradenom v zozname študijných odborov a učebných odborov s nedostatočným počtom absolventov pre potreby trhu práce sa zvýši o desať percent ." (zdroj: TASR ) Ministerstvo pri vytvorení týchto "rebríčkov stredných škôl" vychádzalo z údajov o nezamestnanosti absolventov z Ústredia práce, sociálnych vecí a rodiny, avšak ozývali sa hlasy, že výber odborov sa nekonal podľa skutočného dopytu na trhu práce. Ministerstvo avizovalo, že plánuje každoročne aktualizovať dané zoznamy podľa meniacich sa preferencií na trhu práce. V lete 2015 bolo úspešne presadených 8 nových študijných odborov , ktoré stredné odborné školy môžu zaradiť medzi svoje programy. Vznik nových smerov sa taktiež vysvetluje s dopytom trhu práce. Ďalšiou reakciou na zmeny na trhu práce je v roku 2014 pilotne zavedený duálny vzdelávací systém. Zákon , ktorý hovorí o odbornom vzdelávaní a prípravne bol schválený parlamentom 12 marca 2015. Duálne vzdelávanie sa týka stredných odborných škôl. V rámci projektu by mali školy spolupracovať s firmami, tým by študenti získali užitočný prax a boli by pripravení hneď po dokončení štúdia nastúpiť do firiem ako plnohodnotní a kvalifikovaní pracovníci. Nedostatok kvalifikovanej pracovnej sily znamená stále väčšiu hrozbu hlavne pre firmy a podniky technického zamerania. Na odvrátenie hroziaceho problému bol spustený duálny systém, do ktorého sú firmy motivované sa prihlásiť už len kvôli daňovým úľavám, ktoré môžu získať. Firmy, ale aj živnostníci sa môžu zúčastniť programu na dobrovoľnej báze. V školskom roku 2015 do duálneho systému sa zapojilo 422 študentov a 89 firiem. Ministerstvo predpokladalo väčší záujem zo strany škôl a študentov, avšak, ako uviedlo pre TASR : " Čo sa týka nižšieho záujmu zo strany žiakov, ten si vysvetľujeme taktiež krátkym časovým priestorom, v rámci ktorého zamestnávatelia nemali čas urobiť v regióne dostatočný PR vo vzťahu k žiakom ." Ministerstvo informovalo verejnosť, že firmy a podniky majú záujem o tento systém, 439 prihlásených je v procese overovania spôsobilosti. K zmenám došlo aj v právomocí žúp , ktoré od ministrovania Dušana Čaploviča môžu určiť počet prvákov, ktorých stredné školy v danom kraji môžu prijať. V školstve sa skutočne pohli ľady, aj keď až v neskoršom období vlády. Možno povedať, že je snaha o to, aby školstvo produkovalo absolventov, ktorí sú spôsobilí a schopní a aby ich profil zodpovedal dopytu na trhu práce. Preto naše hodnotenie znie, že vláde sa podarilo splniť tento sľub.

nariadením vlády
TASR
ozývali
aktualizovať
študijných odborov
Zákon
Duálne vzdelávanie
Nedostatok
dobrovoľnej
TASR
informovalo
žúp


Ak by sa išla meniť prokuratúra v štátne zastupiteľstvo, pán Baránik to povedal v rozprave, s hlasmi SaS môžete jednoznačne rátať.

Poslanec za stranu SaS Alojz Baránik sa v rozprave vyjadril na tému slovenskej prokuratúry, no nepotvrdil, že by mohli s hlasmi počítať v prípade, že by sa išla meniť prokuratúra v štátne zastupiteľstvo. Hoci sa takto nevyjadril v rozprave, faktom ostáva, že Baránik je tímlídrom SaS pre spravodlivosť, resp. súdnictvo a spravodlivosť a strana SaS presadzuje prerod prokuratúry na štátne zastupiteľstvo. Výrok hodnotíme preto ako pravdivý.

Slobody a Solidarity
rozpravách
Pravda
TASR


Pokiaľ sa týka ekonomiky, mohli by sme hovoriť, že je ohrozená potravinová bezpečnosť, keďže Slovensko dováža najviac potravín zo zahraničia a máme najmenšiu domácu spotrebu.

Dokument Slovenskej poľnohospodárskej a potravinárskej komory (SPPK) - Voľný pohyb tovaru a kapitálu verzus potravinová bezpečnosť , uvádza, že potravinová bezpečnosť má tri základné dimenzie: dostatočnosť ponuky, cenovú dostupnosť a zdravotnú neškodnosť potravín. Dostatočnosť ponuky je kritérium, ktoré priamo vyplýva z importu a exportu potravín.


Keď pán Kaliňák tvrdí, že pán Krajmer, ako šéf protikorupčnej jednotky bol jeden z prvých ľudí, ktorí boli na mieste dvojnásobnej úkladnej vraždy preto, lebo jeho jednotka mala Vadalovcov, respektíve Rodovcov ako taliansky gang rozpracovaných, tak sa pýtam, prečo trvalo polícii štyri dni, kým vykonala zaistenie Vadalovcov, prečo až štyri dni potom urobili domové prehliadky u Talianov (...).

Výrok hodnotíme ako nepravdivý, nakoľko Kaliňák netvrdil, že Krajmer bol jedným z prvých ľudí na mieste činu, aj keď ostatné časti výroku sú správne. Nicholsonová naráža na nasledujúce tvrdenie Roberta Kaliňáka priamo v diskusii O 5 minút 12 : " Ale čo je dôležité, že z môjho pohľadu, pán Róbert Krajmer je šéfom protikorupčnej jednotky, je to jeden z najväčších expertov a myslím si, že sa teší aj pomerne veľké dôvere, ale ak si všimnete, tak to je práve on a jeho tím, ktorí napríklad na túto taliansku skupinu na východnom Slovensku v novembri, podľa návrhu na podanie obžaloby v piatich skutkoch korupcie. To znamená, tam je priamy súvis. Ak Vy hovoríte o tom. "

O 5 minút 12
Trend
doložená
uskutočnili


S tým, že sankcie (voči Rusku) platia do 31. júla, ale ako povedal pán predseda Šebej, minské dohody sa nedajú naplniť reálne skôr, ako do konca roka. Čiže aj na toto je odvolávka v texte záverov Európsky rady.

Na marcovom summite Európskej únie zástupcovia členských štátov rozhodli o naviazaní ekonomických sankcií voči Rusku na plnenie Minských dohôd. Ekonomické sankcie v súčasnosti platia do 31.júla 2015. EÚ deklarovala ich predlžovanie, pokiaľ Minské dohody nebudú splnené, na čo majú zúčastnené strany čas do konca roka. Výrok preto hodnotíme ako pravdivý.

rozhodli naviazaní ekonomických vyhlásenia sankcie .pdf Minské dohody


Igor Šulaj, Igor Šulaj ako bývalý riaditeľ daňového úradu urobil veľmi jednoducho. Urobil súťaž na znalca odbornej nehnuteľnosti, znalec odboru nehnuteľnosti, ktorý vyhral túto verejnú súťaž vyberal štyri ponuky v centre mesta Košíc a zo štyroch ponúk bola najlepšia tá, s ktorou sa podpísala zmluva, čiže to bola normálne regulérna súťaž.

Portál sme.sk ešte 12. apríla 2011 informoval, že nie sú dostupné informácie o tom, akým spôsobom bola vyberaná budova na prenájom. Vo Vestníku verejného obstarávania v roku 2008 záznam o vyhlásení verejného obstarávanie nie je, no odborníčka oslovená sme.sk hovorí, že pri prenájme nehnuteľností stačí oznam zverejniť v novinách, či dokonca vybrať vhodné priestory a priamo s majiteľmi dohadovať podmienky prenájmu. Postup pri výbere popisuje I. Šulaj v rozhovore pre aktuality.sk opisuje podobne, ako Kaliňák: " Pri prenájme budovy sme postupovali v zmysle platných zákonov vrátane zákona o verejnom obstarávaní. Po organizačnej stránke zabezpečoval proces obstarávania krajský riaditeľ DRSR. Súťažou bola vybratá znalecká spoločnosť v odbore nehnuteľností, ktorá posudzovala a vyhodnocovala najvýhodnejšie ponuky. Myslím si, že k posudzovaniu cien nájmov pri rôznych technických podmienkach budov, ako aj poskytovania odvodených služieb, sa môže vyjadrovať kvalifikovane len znalec. Bližšie informácie môže poskytnúť bývalý riaditeľ pracoviska, ktorý bol tiež členom ministerskej komisie." Ako presne postupoval I. Šulaj a či vyberal zo štyroch ponúk, sa nám ďalej nepodarilo overiť.

sme.sk

aktuality.sk


...kongres (strany SaS, pozn.) je ten, čo rozhoduje o všetkom, o tom, ako bude zložená republiková rada alebo u vás sa to volá predsedníctvo. O tom, ako bude vyzerať zloženie dozornej rozhodcovskej komisie a tak ďalej. No a u nás, to sme ako jediná strana, môže rozhodovať na kongrese každý jeden jediný člen. Lebo ostatné strany to zúžia na delegátov.

Dostupné stanovy strany SaS uvádzajú v článku VI. b.1, že účastníkmi kongresu (najvyššieho orgána strany) "sú delegáti zvolení na krajských volebných zhromaždeniach podľa kľúča určeného republikovou radou a členovia republikovej rady a dozornej a rozhodcovskej komisie", čiže nie každý člen strany má rozhodovacie právo. Výrok Richarda Sulíka hodnotíme ako nepravdivý. Stanovy SaS vyčleňujú vo svojom šiestom článku odseky o kongrese, kde je presne špecifikované, kto sa môže stať účastníkom kongresu resp. delegátom v najvyššom orgáne strany. Do kompetencie kongresu strany SaS okrem iného patrí voľba a odvolanie predsedu strany a ostatných členov Republikovej rady; voľba a odvolanie členov Dozornej a rozhodcovskej komisie; branie na vedomie správy predsedu o činnosti strany od posledného kongresu a správy dozornej a rozhodcovskej komisie. K uznášaniaschopnosti kongresu je potrebná nadpolovičná väčšina účastníkov a kongres rozhoduje uznesením, na ktorého prijatie je potrebné hlasovanie nadpolovičnej väčšiny prítomných účastníkov. Ostatné strany v NR SR používajú podobné stranícke mechanizmy: - Strana Smer-SD hovorí o svojom sneme ako o najvyššom orgáne strany, určujúcu strategickú vnútropolitickú líniu a zahraničnopolitickú orientáciou strany. Delegátmi snemu s hlasovacím právom sú zakladajúci členovia strany a riadni členovia strany delegovaní spôsobom uvedeným v organizačnom poriadku strany. Snem strany Smer-SD je uznášaniaschopný pri nadpolovičnej väčšine prítomnosti delegátov snemu a uznesenie snemu je prijaté v prípade, kedy za návrh súhlasne hlasovala nadpolovičná väčšina prítomných delegátov snemu. - V strane MOST-HÍD tvoria členov Snemu členovia Republikovej rady a delegáti z krajov delegovaní podľa kľúča stanoveného Republikovým predsedníctvom. - V prípade politickej strany Kotleba-Ľudová strana Naše Slovensko je hlasovanie v strane možné len ak je prítomná nadpolovičná väčšina všetkých delegátov oprávnených hlasovať. - Najvyšším orgánom strany SNS je snem , ktorý zvoláva predseda strany. Hlasovať môžu podľa stanovy strany len delegáti. - Hnutie SME RODINA-Boris Kollár považuje za svoj vrcholný orgán Snem Hnutia, na ktorom majú hlasovacie právo delegáti hnutia. - Stanovy hnutia OBYČAJNÍ ĽUDIA a nezávislé osobnosti nie sú voľne dostupné na internete. Dátum zverejnenia analýzy: 15.01.2018 Naspäť Nahlásiť chybu

Stanovy sneme Snemu delegátov snem Snem


(Peter Chudík, pozn.) ako člen HZDS bol poverencom pre vznik Prešovského kraja a následne bol aj prvým prednostom krajského úradu. Takže 21 rokov máme jedno vedenie.

Peter Chudík bol poverenec vlády pre vznik Prešovského samosprávneho kraja od roku 1996. Medzi rokmi 1996 a 1998 bol aj prednostom krajského úradu Prešova. V roku 2001 bol zvolený do funkcie predsedu Prešovského samosprávneho kraja v ktorej pôsobí dodnes. Vo funkcií prednostu krajského úradu a neskôr predsedu Prešovského samosprávneho kraja tak pôsobí už 21 rokov. Výrok preto hodnotíme ako pravdivý.

životopis stránka


Diskutuje sa o možnosti použitia aplikácie, ktorú ak si ľudia navzájom nainštalujú, tak v prípade, že by sa u nich vyskytol pozitívny nález budeme vedieť spätne zistiť s kým všetkým sa stretli.

Ešte za ministrovania Denisy Sakovej polícia uviedla , že pripravuje aplikáciu, ktorej používatelia budú môcť zistiť, či sa boli v posledných týždňoch blízko niekoho, kto bol nakazený koronavírusom. Keďže takáto diskusia zjavne prebiehala, tvrdenie Petra Pellegriniho hodnotíme ako pravdivé.

uviedla pripravuje


Zdravotníctvo je jediný rezort, ktorý po páde vlády a po zmene rozpočtu, v ktorom sa navyšujú zdroje. Navyšujú dva krát dokonca. Prvý krát tým, že nebude odovdová reforma, že z tohto titulu je tam o 70 miliónov eur viac, ako sme pôvodne predpokladali a ešte aj tým, že sa vytvorila táto rezerva.

Porovnávame upravené znenie rozpočtu (príloha č.4) zo dňa 14. októbra 2011 (v deň pádu vlády) a schválenou verziou (príloha č.4) štátneho rozpočtu zo 7. decembra. Ak porovnáme výdavky na zdravotníctvo tak zistíme, že oproti návrhu zákona zo 14. októbra došlo v rezorte zdravotníctva k poklesu o takmer 112 miliónov euro. A to aj v dôsledku zmeny očakávanie vývoja daňových príjmov (viď. Spoločná správa VFR zo dňa 25. decembra 2011, strana 2). K poklesu výdavkov došlo aj v prípade ďalších ministerstiev (Ministerstvo obrany, Ministerstvo financií, Ministerstvo vnútra, Ministerstvo spravodlivosti..) K nárastu výdavkov došlo v prípade Ministerstva práce soc. vecí a rodiny. Je však pravdou, že prešiel pozmeňujúci návrh poslanca Kažimíra, ktorý schválený prináša do rezortu zdravotníctva (presnejšie v kapitole Všeobecná pokladničná správa) rezervu v objeme 50 mil. euro, ktorá má slúžiť na riešenie, financovanie krízovej situácie v zdravotníctve. Taktiež je pravdou, že odvodová reforma sa po páde vlády neuskutoční čo prinieslo do rozpočtu ďalšie financie približne 60-70 mil. euro. (Nikde sa nám nepodarilo nájsť zmienku o tom, že tieto peniaze smerovali do rezortu zdravotníctva.) Výrok I. Mikloša hodnotíme ako zavádzajúci, keďže napriek uvedeným faktorom oproti návrhu rozpočtu zo dna 14. októbra a schválneného rozpočtu ide v prípade rezortu zdravotníctva o pokles financií. Dátum zverejnenia analýzy: 12.12.2011 Naspäť Nahlásiť chybu

znenie rozpočtu
schválenou verziou
Spoločná správa VFR
60-70 mil. euro.


Napríklad zvýšenie dane z príjmov fyzických osôb o jedno percento môže priniesť sto miliónov eur. Zvýšenie dane z príjmov pre právnické osoby takisto zhruba jedno percento je sto miliónov eur, to len pre obraz asi zhruba, aké prepočty môžeme používať. Zvýšenie DPH o jedno percento by mohlo priniesť 200 miliónov eur, čo by pre nás bolo veľmi jednoduché.

Nepodarilo sa nám zistiť, z akých výpočtov Peter Pelegrini vychádza pri citovaní dopadov zmien daňových sadzieb.


Pán doktor Čižnár, že on nechce vzhľadom na stav právnej neistoty tento stav ešte zhoršovať a preto bude čakať na to, ako sa vyvinie situácia na Ústavnom súde.

Bratislavský krajský prokurátor Jaromír Čižnár je naozaj vo vyjadreniach o otázke jeho prípadnej kandidatúry na post generálneho prokurátora pomerne zdržanlivý. Ešte predtým než ho 14. januára 2013 Rada prokurátorov odporučila ako vhodného kandidáta, sa vyjadril, že sa k tejto otázke nebude vyjadrovať minimálne do rozhodnutia o predbežnom opatrení Ústavného súdu SR.

odporučila
SME
Slovenský rozhlas
SITA
Pravda


Ja skutočne som proti nej nevystúpil ani raz v médiách nijako za posledné mesiace (proti Anne Belousovovej, pozn.).

Ján Slota 20. decembra 2010 pre denník SME povedal: "Ja ju predovšetkým ľutujem. Ona by v prvom rade mala ísť na nejakú terapiu a myslím, že by jej to veľmi prospelo k fyzickému aj psychickému zdraviu." Ďalej Pravda uvádza: "Ja osobne si myslím, že už mala byť dávno vyhodená zo strany. My sme tolerantní, ale čo je moc, to je moc." Tieto vystúpenia boli v decembri, čo je iba necelé dva mesiace dozadu.

SME Pravda


My sme mali o tom nielen diskusiu, ale opakujem v prvom kole veľmi jasne aj podpismi, aj hlasovaniami sme podporili 15-timi hlasmi osobu, na ktorej sme sa dohodli.

KDH pridalo svojich 15 poslaneckých podpisov ku podpisom strán SaS a Most pod návrh kandidatúry Evy Miššíkovej. Hovoril o nich napríklad Pavol Hrušovský 20.10. alebo Iveta Radičová 27.10 .

Pavol Hrušovský 20.10.
Iveta Radičová 27.10


Rakúsko, jeden z našich najväčších obchodných partnerov, Nemecko sa potáca v recesii, tak isto idú naháňať teraz hospodársky rast cez výrobu zbraní.

Nemecko a Rakúsko boli v rokoch 2023 a 2024 v hospodárskej recesii. Berlín stavil na investície do infraštruktúry a zvýšené výdavky na obranu s cieľom oživiť ekonomiku a posilniť armádu. Experti síce varujú, že tento plán môže priniesť slabšie hospodárske výnosy, prvoradým cieľom Nemecka je bezpečnosť a obrana pred prípadným agresorom. Neutrálne Rakúsko zvyšuje výdaje na obranu aj investície do vyzbrojenia armády. Výrok Ladislava Kamenického preto hodnotíme ako pravdivý.

Slovensko zaznamenalo za rok 2024 ekonomický rast vo výške 2,1 % HDP. Naši najväčší obchodní partneri Nemecko ( 1. ) a Rakúsko ( 5. ) sa v posledných dvoch rokoch potýkajú s ekonomickou recesiou.

Rakúsko dosiahlo v roku 2024, ako aj v roku 2023, záporný ekonomický rast vo výške -1% HDP. Nemecká ekonomika klesla o 0,5 % HDP v roku 2024 a o 0,9 % HDP v roku 2023.

V recesii by rakúska ekonomika mala zostať aj tento rok, keď jej Európska komisia predpovedá pokles HDP vo výške 0,3 %. V roku 2026 by malo HDP Rakúska stúpnuť o 1 %. Nemecko očakáva v tomto roku stagnáciu a v roku 2026 rast HDP o 1,1 %.

Nemecký parlament 18. marca 2025 schválil obrovský plán pôžičiek na financovanie výdavkov na infraštruktúru spojený s nárastom limitu výdavkov na obranu. Cieľom je pripraviť nemeckú armádu na hroziacu vojnu či urobiť z nej „najsilnejšiu konvenčnú armádu v Európe“. Tento krok zvýšil ceny akcií nemeckých zbrojoviek, ktoré významnejšie rastú najmä od začiatku ruskej invázie na Ukrajinu.

Zákonodarcovia dúfajú , že výdavky do obrany a infraštruktúry pomôžu modernizovať nemecký priemysel a podporia hospodársky rast. Ekonómovia sú však skeptickejší a varujú, že výnosy z rastu budú pravdepodobne nižšie.

Štúdia realizovaná profesormi Univerzity v Mannheime konštatovala, že každé euro vynaložené na obranu pridá k HDP najviac 50 centov, čo je oveľa menej ako investície do klasickej infraštruktúry, vzdelávania alebo starostlivosti o deti, ktoré môžu zdvojnásobiť alebo strojnásobiť výnosy.

„Z ekonomického hľadiska je plánovaná militarizácia nemeckého hospodárstva riskantnou stávkou s nízkou celkovou ekonomickou návratnosťou,“ povedal autor štúdie Tom Krebs.

Rakúsko významne zvyšuje investície do obrany, v roku 2026 majú dosiahnuť viac ako 5 miliárd, oproti 3 miliardám v roku 2023. V roku 2032 plánuje Rakúsko dosiahnuť výdaje v oblasti obrany na úrovni 2 % HDP. V roku 2024 ohlásilo nákup obrnených vozidiel za 1,8 miliardy eur. Do výroby týchto vozidiel sa zapojí viac ako 200 rakúskych spoločností. Rakúskym zbrojárskym firmám, ktoré sa sústredia najmä v okolí Viedne, rastú objednávky.

zaznamenalo
1.
5.
rakúska ekonomika
Nemecko
schválil
dúfajú
2026
plánuje
nákup
výroby
rastú


Nikomu vo verejnej správe v rokoch 2012-2016 tak nerástli platy, ako rástli učiteľom.

Podobný výrok ohľadom navyšovania platov pedagogických a odborných zamestnancov školstva sme overovali v O5M12 24. januára 2016, kde o tom hovoril J. Draxler. Urobili sme tabuľku, kde môžete vidieť výšku priemernej mzdy jednotlivých skupín pracujúcich vo verejnej správe v roku 2012 a 2015 a tiež percentuálnu zmenu tejto výšky priemernej mzdy. Z tabuľky vyplýva, že mzda pedagogických zamestnancov regionálneho školstva dosiahla skutočne najvyšší nárast v sledovanom období. Výrok hodnotíme ako pravdivý.


Hovorí sa, hovorí sa o zlúčení prvých dvoch pilierov.

Nepodarilo sa nám nájsť informáciu o zlúčení prvých dvoch pilierov.


...nezamestnanosť je na úrovni okolo 9,6% čo už je splnený prísľub.

Podľa štatistík Úradu práce, sociálnych vecí a rodiny SR bola v apríli 2016 miera evidovanej nezamestnanosti na Slovensku 9,64 %. Miera nezamestnanosti sa prvýkrát dostala pod hranicu 10 % v marci 2016. Už ku koncu roka 2015 Robert Fico vyhlásil , že je veľký predpoklad na atakovanie 10 % miery nezamestnanosti. Výrok preto hodnotíme ako pravdivý.

štatistík
vyhlásil
rozdiel
Eurostat
programovom vyhlásení


To je naozaj fakt, ale už napríklad predpokladám, že nemáte 40 a nemôžete kandidovať na prezidenta...

Výrok hodnotíme ako pravdivý, pretože, v Ústave Slovenskej republiky sa v šiestej hlave píše o postavení prezidenta SR a v článku 103 je uvedené:: "Za prezidenta možno zvoliť každého občana Slovenskej republiky, ktorý je voliteľný za poslanca Národnej rady Slovenskej republiky a v deň voľby dosiahol vek 40 rokov ."

Ústave Slovenskej republiky


Vláda dokončí projekt pokrytia „bielych miest“ Slovenska širokopásmovým internetom s rýchlosťou 30mbit/s pre všetkých občanov a vytvorí podmienky pre budovanie sietí novej generácie s vysokorýchlostným pripojením pre husto osídlené oblasti.

Projekt pokrytia "bielych miest" sa týka operačného programu financovaného z eurofondov, ktorého cieľom je okrem iného aj znižovanie regionálnych rozdielov pomocou zavedenia vysokorýchlostného internetového pripojenia do tzv. bielych miest.

Tento sľub vládnej koalície sa týka operačného programu Integrovanej infraštruktúry, ktorý riadi Ministerstvo dopravy, výstavby a regionálneho rozvoja SR v spolupráci s Ministerstvom financií SR, a hodnotíme ho ako čiastočne splnený, nakoľko ešte stále prebieha. Jeho hlavnými cieľmi sú najmä " podpora trvalo udržateľnej mobility, hospodárskeho rastu, tvorby pracovných miest a zlepšenie podnikateľského prostredia prostredníctvom rozvoja dopravnej infraštruktúry".

Prostredníctvom tohto strategického dokumentu, ktorý bol schválený Európskou komisiou 28.10.2014 , majú byť čerpané eurofondy na rozvoj dopravy a informačnej spoločnosti v rámci Slovenskej republiky. Program nadväzuje na Strategický dokument pre oblasť rastu digitálnych služieb a oblasť infraštruktúry sietí novej generácie.

Plánované aktivity, ktorých cieľom je rozvoj digitálnych služieb a zvýšenie pokrytia širokopásmovým internetom sa nachádza v Prioritnej osi 7 ( pdf. str.87) dokumentu Integrovaná infraštruktúra 2014 - 2020 a nadväzovať majú na "aktivity zrealizované v rámci projektov Operačného programu Informatizácia spoločnosti v programovom období 2007 - 2013." Splnenie cieľov z prioritnej osi 7 má byť podporované alokáciou vo výške 989,41 mil. € , z toho 841 mil. € z Európskeho fondu regionálneho rozvoja.

Na základe verejných konzultácií o "bielych miestach" (oblasti a obce s chýbajúcim mobilných signálom a vysokorýchlostným internetovým pripojením) Slovenska bol vypracovaný zoznam, ktorý ku dňu 16.2.2017 tvorí 207 obcí . Cieľom projektu je najmä znižovanie regionálnych rozdielov a až 100% pokrytie všetkých obyvateľov Slovenska do 2020 prístupovými sieťami novej generácie a prenosovou rýchlosťou minimálne 30 Mbit/sek.

podpora
28.10.2014
pdf.
Operačného programu
989,41 mil. €
16.2.2017 tvorí 207 obcí
.
2020


Keď si spomenieme súčasnú vládu po voľbách, pri prijímaní programového vyhlásenia. Čo už vedeli všetko, čo vedieť mali a už boli, už boli v tom, tvrdili, že oni DPH nebudú zvyšovať. Potom zrazu prišla tvrdá realita kde zistili, že nie sú schopní na strane výdavkov šetriť efektívne, tak zdvihli dane a jednoducho to len preniesli na obyvateľov.

V programovom vyhlásení vlády nie je uvedené, že vláda nebude zvyšovať DPH. Pôvodne sa dokonca počítalo s tým, že by sa malo DPH vyrovnať pri všetkých tovaroch, teda aj liekoch, čo sa po odpore KDH nakoniec do programového vyhlásenia nedostalo. Rovnako, Mikloš pred schválením programového vyhlásenia zvyšovanie DPH nijak nevylučoval .

V programovom vyhlásení vlády
Pôvodne
nijak nevylučoval


Ja len viem, že tam kde sme sa dokázali dohodnúť sme boli úspešní a kde sme sa nedokázali ako napr. v Žiline, v Petržalke, v Trenčíne, tak nám zostali slzy pre plač.

Nevieme povedat, v akom merítku posudzoval Hort tento výrok, preto sme ho overili pre úroven krajských miest, a zároven pre úroven krajských spolu s okresnými. Ani v jednom prípade nie je výrok Horta pravdivý. Ako uvádza priložená tabulka, v prípade ak na pozíciu primátora krajského alebo okresného mesta kandidoval iba jeden pravicový kandidát (lubovolná kombinácia pravicových strán za podmienky nekandidovania iného pravicového kandidáta) iba v 7 prípadoch pravica vyhrala a až v 39 prípadoch prehrala. V prípade, ak mala pravica dvoch kandidátov, vyhrala v jednom a prehrala v štyroch prípadoch. Pomer pre spolocných pravicových kandidátov vyznieva lepšie ak zo štatistiky vylúcime prípady kedy vyhral nezávislí kandidát a v mestách prebiehal súboj pravice a lavice. Aj v tomto prípade tahali pravicový kandidáti za kratší koniec, ked súboj vyhrali iba v šiestich prípadoch a prehrali až v 18. V prípade krajských miest spolocný pravicový kandidát vyhral iba v Banskej Bystrici a prehral v súboji s lavicovým kandidátom v Košiciach a Bratislave, a v Prešove proti nezávislému kandidátovi. V prípade dvoch kandidátov prehrala pravica dvakrát a vyhrala raz. V Nitre vyhral kandidát velkej koalície Smer, KDH, SNS a SZ. Hortov argument neplatí dokonca ani v bratislavských mestských castiach, ked síce v prípade spolocného kandidáta vyhrali v siedmich a prehrali v piatich (!) castiach, ale v prípade dvoch kandidátov, vyhrali a prehrala (pravica) zhodne dvakrát. Až v piatich prípadoch to bolo v súboji s oficiálnym lavicovým kandidátom. Lavica vyhrala iba jeden post mestského starostu. Okresné a krajské mestá Celkovo Výhra Prehra Výhra v % Prehra v % Jeden kandidát pravice 7 39 15,2% 84,8% Dvaja kandidáti pravice 1 4 20,0% 80,0% V súboji s lavicou Výhra Prehra Výhra v % Prehra v % Jeden kandidát pravice 6 18 25,0% 75,0% Dvaja kandidáti pravice 1 2 33,3% 66,7% Krajské mestá Celkovo Výhra Prehra Jeden kandidát pravice 1 3 Dvaja kandidáti pravice 1 2 V tabulke chýba primátor Nitry, ktorý bol kandidátom velkej koalície.

Ako uvádza priložená tabulka, v prípade ak na pozíciu primátora krajského alebo okresného mesta kandidoval iba jeden pravicový kandidát (lubovolná kombinácia pravicových strán za podmienky nekandidovania iného pravicového kandidáta) iba v 7 prípadoch pravica vyhrala a až v 39 prípadoch prehrala. V prípade, ak mala pravica dvoch kandidátov, vyhrala v jednom a prehrala v štyroch prípadoch.

Pomer pre spolocných pravicových kandidátov vyznieva lepšie ak zo štatistiky vylúcime prípady kedy vyhral nezávislí kandidát a v mestách prebiehal súboj pravice a lavice. Aj v tomto prípade tahali pravicový kandidáti za kratší koniec, ked súboj vyhrali iba v šiestich prípadoch a prehrali až v 18.

V prípade krajských miest spolocný pravicový kandidát vyhral iba v Banskej Bystrici a prehral v súboji s lavicovým kandidátom v Košiciach a Bratislave, a v Prešove proti nezávislému kandidátovi. V prípade dvoch kandidátov prehrala pravica dvakrát a vyhrala raz. V Nitre vyhral kandidát velkej koalície Smer, KDH, SNS a SZ.

Hortov argument neplatí dokonca ani v bratislavských mestských castiach, ked síce v prípade spolocného kandidáta vyhrali v siedmich a prehrali v piatich (!) castiach, ale v prípade dvoch kandidátov, vyhrali a prehrala (pravica) zhodne dvakrát. Až v piatich prípadoch to bolo v súboji s oficiálnym lavicovým kandidátom. Lavica vyhrala iba jeden post mestského starostu.

V tabulke chýba primátor Nitry, ktorý bol kandidátom velkej koalície.


Pani poslankyňa a predsedníčka zdravotníckeho výboru Cigániková koordinovala postup s ĽSNS, chodila k nim na klub sa prosiť, aby vytiahli karty, pokiaľ išlo o zákon o pomoci tehotným ženám.

Výrok hodnotíme vzhľadom na nedostatok dostupných informácií o komunikácii Bittó Cigánikovej s ĽSNS ako neoveriteľný. Na základe výsledkov hlasovaní za návrhy o interrupciách sa výrok o koordinácii strán SaS a ĽSNS ukazuje nepravdivým.

Gyimesi komentuje situáciu z 29. a 30. septembra 2020, ktorá sa diala počas hlasovania parlamentu o novele zákona o zdravotnej starostlivosti upravujúcej prístup k interrupciám. Predkladateľkou návrhu bola Anna Záborská (OĽaNO).

Viacerí koaliční i opoziční poslanci pri rozhodovaní vytiahli na vyjadrenie nesúhlasu svoje hlasovacie karty z hlasovacích zariadení. Plénum preto nebolo uznášaniaschopné, čo viedlo k presunutiu hlasovania na 20. október 2022.

SaS vystúpila proti zneniu zákona ešte počas jeho prezentácie v júni 2020. Najväčším odporcom návrhu bola predsedníčka zdravotníckeho výboru Jana Bittó Cigániková (SaS). Podľa nej obmedzoval práva žien. Cigániková odmietla obvinenie , že by SaS svoj postup koordinovala s opozíciou vrátane ĽSNS.

9. júna 2020 hlasovalo 15 z 18 kotlebovcov vrátane odídených za záborskej návrh ; desať z trinástich poslancov SaS sa zdržalo hlasovania - ostatní hlasovali proti alebo boli neprítomní.

Za znenie zákona v podobe z 20. októbra 2020 hlasovali iba traja poslanci. S touto podobou nesúhlasila ani jeho navrhovateľka.

Počas hlasovania za návrh zákona o pomoci tehotným ženám z 11. novembra 2021 sa takmer všetci poslanci SaS zdržali hlasovania a všetci členovia spolu s bývalými členmi ĽSNS vyjadrili súhlas s jeho znením.

vytiahli
vystúpila
odmietla
obvinenie
záborskej návrh
zákona
zákona


Najvyšší (deficit, pozn.) roku 2002 bol po vláde spolu s ľavicovými stranami dôvodom na to, že sme museli spustiť zásadné reformy.

Ako uvádzame, najvyšší deficit bol v roku 2000.


Ale najstrašnejšia veta, to povedali traja najvyšší predstavitelia Nemecka, Francúzska a Veľkej Británie, že multikulturalizmus nefunguje.

Nemecká kancelárka Angela Merkelová spolu s britským premiérom Davidom Cameronom naozaj povedali, že multikulturalizmus zlyhal, stalo sa tak však už v rokoch 2010 a 2011. Nepodarilo sa nám síce nájsť podobný výrok pripísaní súčasnému francúzskemu prezidentovi Hollandovi, v roku 2011 sa v tomto zmysle však vyjadril jeho predchodca Sarkozy. Výrok preto hodnotíme ako pravdivý.

Angela Merkelová
uviedla
David Cameron
multikulturalizmu
obhajoval
hovoril


Ja som sa raz vyjadril po, neviem či prvé alebo druhé voľbe, kedy boli volení títo kandidáti, že malo by to stačiť a obidvaja by mali svoje kandidátky stiahnuť a parlament, vláda by mali hľadať ozaj konsenzus a nájsť spoločného kandidáta. Naprieč celým politickým spektrom.

Prezident I. Gašparovic 9. januára 2011 v relácii STV O pät minút dvanást hovoril aj o volbe generálneho prokurátora. "Doniest politiku do súdnictva a do justície vôbec, do prokuratúry, to je to najhoršie," konštatoval. Pravda dalej interpretuje slová z relácie: "Podla prezidenta musia byt tieto inštitúty nielen z ústavy, ale už zo samotnej podstaty veci nestranné, konat v zmysle ústavy, zákona a zmlúv a v zmysle vlastného svedomia a presvedcenia. 'Nic nevybaví táto koalícia ani budúca, pokial sa nedohodneme na tom, že prokurátor nemôže byt kandidátom jednej politickej strany a druhé spektrum s tým nebude súhlasit, lebo má iného. Musí byt spolocný,' uviedol prezident. Podla Gašparovica mala vláda hned po volbách vláda hladat dohodu o obsadení postu generálneho prokurátora v celom politickom spektre."

hovoril Pravda


A môžem povedať veľmi, veľmi jasne, že z navýšenia rozpočtu, ktoré sa nám podarilo do zákona presadiť, už budúci rok všetky zväzy, ktoré sú financované zo štátneho rozpočtu, respektíve ktoré dostávajú príspevok, dostanú budúci rok viac o 20 až 40 %. To znamená, všetci budú mať viac o 20 až 40 %, viac ako v roku 2015.

Zo štátneho rozpočtu, Ministerstva školstva, vedy, výskumu a športu SR a iných dostupných zdrojov nie je možné určiť, či dostanú všetky zväzy financované zo štátneho rozpočtu budúci rok o 20 až 40% viac. Výrok preto hodnotíme ako neoveriteľný. Podľa štátneho rozpočtu (. pdf , s.18) na rok 2015 vyčlenilo Ministerstva školstva, vedy, výskumu a športu SR na národný program rozvoja športu v SR 46 378 861 eur, z čoho bolo dotáciami zväzom poskytnutých 38 189 885 eur. Návrh štátneho rozpočtu (. pdf , s.13) na rok 2016 počíta s 50 972 542 eurami vyčlenenými na národný program rozvoja športu v SR, čo je nárast o 9,9% oproti roku 2015. Aká čiastka z tejto sumy pôjde ako dotácia zväzom a o koľko dostanú jednotlivé zväzy viac nie je možné v tejto chvíli overiť.

pdf poskytnutých pdf


Moderátorka: "Čo sa vám vidí také realistickejšie, a možno ešte vás poprosím, viete si vôbec predstaviť realizovať úvahu 70% zdanenia príjmov nad milión eur? " M. Dzurinda: "75%". (o návrhu tzv. milionárskej dani nového francúzskeho prezidenta F. Hollanda pozn.)

Podľa týždenníka Trend (6. mája 2012, čerpajúceho z francúzskeho denníka Le Monde) uvádza Francois Hollande vo svojom volebnom programe návrh zaviesť 75 % percentnú sadzbu pre príjmy nad milión eur ročne. Francúzsky ekonomický denník La Tribune (27. februára 2012) udáva rovnakú hodnotu zamýšľanej dane t.j. 75%. Mikuláš Dzurinda uvádza správne číslo, výrok preto hodnotíme ako pravdivý.

Trend
La Tribune


Príslušný orgán Európskeho parlamentu prišiel skontrolovať nakladanie s európskymi zdrojmi, ktoré Slovensko čerpalo, pretože sú tu vážne podozrenia, že ľudia okolo strany Smer, ľudia okolo pána Bödöra a ľudia, ktorí boli spriaznení s predchádzajúcimi vládami, evidentne tieto prostriedky čerpali na súkromné nehnuteľnosti.

Koncom mája 2025 bola na Slovensko vyslaná delegácia europoslancov, ktorých úlohou bolo zhodnotiť narábanie s eurofondami a transparentnosť ich využívania. Mimovládne organizácie a médiá odhalili niekoľko prípadov, v ktorých časť eurofondov z tzv. penziónovej výzvy bola skutočne vyplatená firmám s prepojením na politické prostredie a použitá na výstavbu súkromných stavieb a rodinných domov. Výrok hodnotíme ako pravdivý.

Misia CONT na Slovensku

26. až 28. mája 2025 Slovensko navštívili poslanci európskeho parlamentu v rámci misie Výboru pre kontrolu rozpočtu ( CONT – Budgetary Control Committee). Jej členmi boli Tomáš Zdechovský (EPP), Michal Wiezik (Renew Europe), Daniel Freund (Zelení/EFA) a Ondřej Knotek (PfE).

Cieľom delegácie bolo preskúmať využívanie európskych finančných prostriedkov na Slovensku a jeho transparentnosť. Podľa vedúceho misie Zdechovského sa tak stalo preto, lebo orgán dostával „alarmujúce správy o údajnom zneužívaní prostriedkov EÚ a porušovaní pravidiel, v ktorom boli zainteresované osoby prepojené na príslušníkov slovenských vlád“ (. pdf , s. 1).

Po stretnutí s členmi vlády, parlamentu, novinármi a predstaviteľmi občianskej spoločnosti delegácia konštatovala, že jej „obavy neboli rozptýlené“ (. pdf , s. 1). Zo záverečnej správy vyplýva, že existenciu podozrivých projektov v minulých programových obdobiach nemôžu jednoznačne vylúčiť (. pdf , s. 2). Pre 360tku Zdechovský neskôr dodal, že misia dokázala systematické podvody ( video , 00:02:40).

Robert Fico Zdechovského ostro skritizoval slovami, že „robí špinavú opozičnú robotu ako nájomný vrah,“ a varoval, že, ak podobný europoslanec na Slovensko príde znova, požiada ho o odchod ( video , 00:01:55).

Prácu Pôdohospodárskej platobnej agentúry (PPA), ktorá má prideľovanie európskych dotácií v kompetencii, však kritizuje aj Najvyšší kontrolný úrad SR (NKÚ). V marcovej správe, ktorá hodnotí jej protikorupčné opatrenia, uvádza, že vo vnútorných procesoch PPA sú dlhodobo prítomné zásadné nedostatky. Konkrétne pomenúva časté reorganizácie v štruktúre, fluktuáciu zamestnancov, nedostatočnú profesionalizáciu kontrolných mechanizmov, oneskorenosť posudzovania a nejasnosť podmienok prideľovania nenávratných finančných príspevkov či absenciu jasného a automatizovaného systému prideľovania kontrolórov (. pdf , s. 12). Dohromady sa tieto nedostatky podieľajú na poklese dôveryhodnosti agentúry a zvyšujú riziko netransparentného prideľovania finančných prostriedkov.

Rodina Bödörovcov

Správy, na ktoré Zdechovský odkazuje, hovoria o postupne odhaľovaných projektoch , na ktorých realizáciu PPA vyplácala žiadateľom financie v tzv. penziónovej výzve z roku 2015. Dohromady išlo o dotácie vo výške 60 miliónov eur.

Investigatíva Nadácie Zastavme korupciu, portálu 360tka či Denníka N odhalila, že z viacerých stavieb, ktoré mali slúžiť ako ubytovacie zariadenia a podporiť tak cestovný ruch na vidieku, sa stali rodinné domy. Podľa analýzy denníka SME minimálne 15 projektov z viac ako sto pridelených dotácii nesplnilo svoj pôvodný účel. Okrem nich sa v desiatkach prípadov zistilo, že dotácie boli vyplatené firmám s prepojením na rodinu Bödörovcov a politické prostredie.

Jedným z príkladov je Vidiecky dom Malanta v Nitrianskych Hrnčiarovciach, odkiaľ Bödör, dnes stále obžalovaný v kauzách Očistec a Dobytkár, pochádza. Projekt bol schválený ako rekreačné zariadenie a tesne pred koncom jednofarebnej vlády Smeru získal prostredníctvom PPA podporu 550 tisíc eur.

Podnikateľov Miroslava Bödöra, dnes už zosnulého, a jeho syna Norberta spájajú rodinné väzby s bývalým prezidentom Policajného zboru SR Tiborom Gašparom a jeho synom Pavlom, ktorý v súčasnosti zastáva funkciu riaditeľa SIS. Rodina Bödörovcov sa osobne pozná s exministrom pôdohospodárstva Ľubomírom Jahnátkom (2012 – 2016), neďaleko seba bývali a chodievali spolu na poľovačky. Na poľovníckej chate v Čifároch Miroslava Bödöra zachytili kamery na stretnutí s lídrami strany Smer , na ktorom bol prítomný aj Robert Fico. V marci 2025 Norbert Bödör Roberta Fica navštívil priamo na úrade vlády .

CONT
členmi
pdf
pdf
pdf
video
video
pdf
projektoch
dotácie
Nadácie
Denníka N
projektov
desiatkach
Malanta
kauzách
rodinné
Jahnátkom
Čifároch
Smer
vlády


Veď vy ste zdanili živnostníkov a malé eseročky na 20 %. Tí, ktorí zarábali do 100.000 EUR, mali vďaka SNS 15-percentnú daň. Viskupič a vy ste ich zdanili.

Andrej Danko hovorí o novele zákona o dani z príjmov, ktorú NR SR prijala 30. novembra 2020. Prijatie novely zákona bolo odôvodnené transpozíciou Smernice EÚ. Pôvodné znenie zákona predložil Igor Matovič ako vtedajší premiér spolu s vtedajším ministrom financií Eduardom Hegerom. Znenie o navýšení dane z príjmov fyzických a právnických osôb, ktoré Dankov návrh znížil na 15 %, bolo do návrhu zákona pridané na základe pozmeňujúceho návrhu Výboru pre financie a rozpočet, ktorého predsedom bol toho času Marián Viskupič. Za finálnu podobu novely zákona o dani z príjmov, vrátane zníženia hranice príjmov umožňujúcej uplatnenie nižšej sadzby dane, hlasovali poslanci klubov OĽaNO (dnes Slovensko), SME RODINA, Za ľudí a poslanci SaS. Novela tak zvýšila sadzbu dane pre časť tých živnostníkov a eseročky, ktorým Dankov návrh umožňoval 15 % sadzbu dane na 19 % až 25 % pre živnostníkov a 21 % pre eseročky. Výrok hodnotíme ako pravdivý.

Novelu zákona o dani z príjmov vláde predložil vtedajší predseda vlády Igor Matovič spolu s vtedajším ministrom financií Eduardom Hegerom.

Vládna novela zákona schválená v decembri 2020 zvyšovala sadzbu dane z príjmu z pôvodných 15 % na 19 % až 25 % pre živnostníkov a 21 % pre eseročky. Výšku dane z príjmu upravuje § 15 zákona o dani z príjmov.

Podľa novely zákona z decembra 2020 sa daň vo výške 15 % mala týkať už len firiem a živnostníkov s ročnými zdaniteľnými príjmami do 49 790 eur.

Nové znenie zákona totiž namiesto pôvodného znenia určujúceho hornú hranicu obratu vo výške do 100-tisíc eur, ktorá umožňovala zníženú sadzu dane, odkazuje na určenie hranice výšky zdaniteľného príjmu podľa osobitného predpisu. Osobitným predpisom je pre účely vykonávania tohto paragrafu je § 4 ods. 1 zákona o dani z pridanej hodnoty, ktorý určuje hranicu uplatnenia 15 % dane na sumu neprevyšujúcu 49 790 eur.

Táto zmena však nebola súčasťou pôvodného vládneho návrhu zákona. Zmeny sa do zákona dostali pozmeňujúcim návrhom parlamentného Výboru pre financie a rozpočet, ktorého predsedom bol toho času Marián Viskupič (bod 9).

Táto novela upravovala sadzbu platnú od januára 2020, ktorú presadil Andrej Danko ako predseda SNS, a podľa ktorej sa v priebehu roku 2020 sadzbou 15 % zdaňovali príjmy eseročiek a SZČO do maximálne 100-tisíc eur.

Finálne znenie zákona bolo parlamentom schválené 2. decembra 2020, a hlasovali zaň poslanci klubov OĽaNO (dnes Slovensko), SME RODINA, Za ľudí a poslanci SaS.

Podľa dôvodovej správy bol vládny návrh zákona súčasťou transpozície práva EÚ podľa Smernice Rady (EU) 2017/952 z 29. mája 2017. Transpozícia sa mala konkrétne týkať článku 9a Smernice Rady EÚ o reverzných hybridných nesúladoch s tretími krajinami. Transpozícia je proces, ktorým sa smernice EÚ povinne začleňujú do vnútroštátnych právnych predpisov členských štátov EÚ, a je vyžadovaný v rámci stanoveného termínu. V opačnom prípade je členskému štátu určená paušálna pokuta ( čl. 260 ods. 3 Zmluvy o fungovaní EÚ).

predložil
zákona
schválená
týkať
odkazuje
§ 4 ods. 1
nebola
pôvodného
pozmeňujúcim
presadil
schválené
súčasťou transpozície
článku 9a
čl. 260 ods. 3


Celková suma, celková suma je 186 miliónov eur (koľko sa má získať na zvýšenej DPH, pozn.).

Podľa Prognózy daňových príjmov verejnej správy na roky 2010-2013 Inštitútu pre finančnú politiku, sa vplyvom prijatých legislatívnych zmien sa príjem štátu z DPH zvýši o 185,5 miliónov eur.

Prognózy


Vaše rozhodnutie pri covide, kde ste nepočúvali odborníkov a s Matovičom ste rozhodovali na základe toho, že ste ich nepočúvali a robili ste si vaše individuálne rozhodnutia spôsobilo smrť 20 000 ľuďom.

Štúdia s názvom „Nadúmrtnosť na COVID-19 v kontexte rozhodnutí zdravotnej politiky” konštatuje, že druhá a neskoršie vlny pandémie neboli sprevádzané adekvátnymi a včasnými protipandemickými opatreniami. Druhá vlna dopadla podľa štúdie katastrofálne aj pre „chaotické rozhodnutia riadené skôr emocionálne a politicky než na vedeckom základe” ( .pdf , str. 10). Autori v štúdii tvrdia, že ak by slovenské orgány postupovali pri tvorbe opatrení proti šíreniu koronavírusu tak, ako to robili štáty s najnižšou mierou nadúmrtnosti, mohlo by na Slovensku umrieť približne o 21 000 ľudí menej ( .pdf , str. 70). Jeden z autorov štúdie exminister zdravotníctva Rudolf Zajac však uviedol , že vinná za stav pandémie je nielen koalícia ale „nepochybne je vinná opozícia, ako z toho spravila politickú agendu”. Výrok preto hodnotíme ako zavádzajúci.

Autori štúdie tvrdia, že ak by orgány činné v oblasti verejného zdravotníctva na Slovensku postupovali pri tvorbe opatrení proti šíreniu koronavírusu tak, ako to robili štáty s najnižšou mierou nadúmrtnosti, mohlo by na Slovensku umrieť približne o 21 000 ľudí menej (.pdf , str. 70). Kritizovaný je predovšetkým postup vlády pri druhej a neskorších vlnách pandémie koronavírusu. Odvolávajúc sa na odborné publikácie autori konštatujú, že počas neskorších vĺn politici zasahovali do rozhodnutí odborných poradenských tímov, prípadne prijímali rozhodnutia na základe politickej, nie odbornej motivácie ( .pdf , str. 21).

Jeden z autorov štúdie exminister zdravotníctva Rudolf Zajac v rozhovore pre Denník N uviedol : „Jednoznačne je vinná koalícia, ako manažovala pandémiu. Nepochybne je vinná opozícia, ako z toho spravila politickú agendu. V žiadnej krajine opozícia nemala ako hlavnú politickú agendu anticovid a antiočkovanie. Ale vinní sme aj my zdravotníci, lebo nie všetko dobre fungovalo, najmä do očkovania – všeobecní lekári nefungovali ako telemedicína ani klasicky. Zavreli sa. Vinné sú aj predchádzajúce vlády, ktoré zdravotníctvo doviedli do stavu, v akom je.“

Štúdia však vyvolala značné pochybnosti a podľa Úradu pre dohľad nad zdravotnou starostlivosťou (ÚDZS) mala kvôli vážnym metodologickým nedostatkom prísť k zavádzajúcim záverom. Podľa matematika Richarda Kollára neberú autori do úvahy kvalitu zdravotníckeho systému a zdravotný stav obyvateľstva. Autormi štúdie sú analytici zo súkromnej poradenskej spoločnosti s názvom Pažitný & Kandilaki. Realizáciu štúdie finančne podporila súkromná zdravotná poisťovňa Dôvera, vlastnená finančnou skupinou Penta.

Veronika Remišová bola v období od 21. marca 2020 do 15. mája 2023 podpredsedníčkou vlády a ministerkou investícií, regionálneho rozvoja a informatizácie. Bola teda súčasťou kolektívneho vládneho rozhodovania.

.pdf .pdf uviedol (.pdf .pdf rozhovore uviedol vyvolala neberú sú podporila bola


Prieskumy sa rôznia, nezvyknem ich komentovať. Spomínam si na prezidentské voľby v Čechách, kedy mnohé agentúry uvádzali napríklad preferencie Karla Schwarzenberga úplne inak krátko pred prezidentskými voľbami, ako v skutočnosti bol jeho volebný výsledok.

Ja pravdou, že preferencie K. Schwarzenberga sa pred prvým kolom pohybovali na úrovni v priemere 9%, no v prvom kole volieb získal až 23,4%. Výrok hodnotíme ako pravdivý. Zdroj: agentúra Factum január a december ; Sanep január a december ; Centrum pro výzkum veřejného mínění ; Median , Stem . * prieskumy pre druhé kolo už neboli. Preferencie (čitateľská anketa) sa pred druhým kolom prezidentských volieb pohybovali pre Schwarzenberga na úrovni 44% podľa portálu Eurozpravy.cz . Dátum zverejnenia analýzy: 20.02.2014 Naspäť Nahlásiť chybu

január
december
január
december
Centrum pro výzkum veřejného mínění
Median
Stem
Eurozpravy.cz


No tak a tam vidíte, obyvateľstvo (v obci Veľká Lomnica, pozn.) je 50:50 (nerómski obyvatelia:rómski obyvatelia, pozn.), ale novonarodené deti sú 10:85.

Pomer aktuálne žijúceho obyvateľstva vo Veľkej Lomnici sedí. Čísla Štatistického úradu končia na úrovni okresov, hovoria o počte novonarodených detí podľa národnosti matky. Sulíkov údaj však potvrdil starosta obce, ktorá si vedie vlastnú evidenciu. Výrok preto hodnotíme ako ešte pravdivý. Podľa údajov z Atlasu rómskych komunít 2019 ( .xlsx ) je v obci Veľka Lomnica podiel rómov na celkovom počte obyvateľov 50 percent. Štatistický úrad poskytuje informácie o pôrodnosti na úrovni okresov - nie obcí. Veľká Lomnica spadá do okresu Kežmarok. Podľa údajov ŠÚ sa v roku 2018 v kežmarskom okrese narodilo 1196 detí, z toho 25 detí matkám rómskej národnosti. Starosta obce Veľká Lomnica Peter Duda portálu Demagóg.SK 27. septembra 2019 uviedol, že údaj o počte / pomere novonarodených nerómskych a rómskych detí (10 ku 85) je približne správny. Obec si podľa neho robí vlastnú evidenciu podľa toho, či sa dieťa narodí v marginalizovanej rómskej komunite, aby vedela adekvátne reagovať na vznikajúce potreby a zabezpečiť ich - napríklad v školstve. Sulík obec navštívil v roku 2017.

.xlsx poskytuje obce navštívil


My sme boli druhí najhorší po Grécku teraz v poslednom rebríčku štvrtí (vo výbere DPH, pozn.)

Podobný výrok sme overovali už v minulosti O5M12 (29. september 2013) Je pravdou, že podľa aktuálnej štúdie analyzujúcej medzeru vo výbere DPH, malo Slovensko 4. najhorší výber DPH. Ja tiež pravdou, že podľa staršej štúdie, v roku 2006 bolo horšie vo výbere DPH len Grécko. Výrok hodnotíme ako pravdivý. Podľa štúdie Study to quantify and analyse the VAT Gap in the EU-27 Member States ( .pdf ) vypracovanej pre Európsku komisiu (EK) bolo Slovensko v roku 2011 štvrtou najhoršou krajinou EÚ-27 vo výbere DPH. V tabuľke na strane 123 tejto štúdie sa uvádza, že na Slovensku sa v roku 2011 nepodarilo vybrať 37% DPH - Čiže medzera medzi sumou, ktorú vyberieme na DPH a sumou, ktorú by sme v teoreticky mohli vybrať 37%. Horší v roku 2011 boli Grécko (39%), Lotyšsko (41%) a Rumunsko (48%). Podľa tej istej štúdie v roku 2010 bolo Slovensko druhé najhoršie pri výbere dane DPH (38%), Predbehlo ho len Rumunsko (48%). Minister Kažimír sa pravdepodobne odvoláva na štúdiu z roku 2009. Štúdia Európskej únie Study on the VAT gap in the EU (str. 45) z roku 2009 analyzuje roky 2000 - 2006. Táto štúdia uvádza, že pri výbere DPH máme vážne problémy a výber tejto dane u nás je druhý najhorší po Grékoch. U nás činí rozdiel medzi vybratou sumou a tou, ktorá by sa mohla vybrať cca 1,3 mld. eur., čo predstavuje 28 % dostupných zdrojov z DPH. Čiže medzera medzi sumou, ktorú vyberieme na DPH a sumou, ktorú by sme teoreticky mohli vybrať, je 28 %. U Grékov táto medzera tvorí 30 %. Dátum zverejnenia analýzy: 09.12.2013 Naspäť Nahlásiť chybu

O5M12
.pdf
Study on the VAT gap in the EU


Lenže ja by som tú podporu (SMER-SD, pozn.) nepreceňoval. Z celkového počtu voličov je to približne štvrtina. Problémom je tá tretina ľudí, ktorá nenachádza dôvod vôbec si vyberať vlastného zástupcu.

Podľa prepočtu volebného výsledku strany SMER-SD k počtu občanov s volebným právom a taktiež aj podľa prepočtu posledného januárového prieskumu Focus je pravdou, že k počtu voličov resp. respondentov podporuje SMER-SD (odovzdaním hlasu) približne 25% z nich. Podľa tohto prieskumu by nešlo voliť 33,5% opýtaných, či približne jedna tretina. Výrok hodnotíme ako pravdivý. Zároveň, v prípade posledných volieb do Národnej rady SR bolo evidovaných v zozname voličov 4 392 451 ľudí. Strana SMER-SD získala 1 134 280 hlasov, čo predstavuje 25,8% hlasov všetkých oprávnených voličov. V týchto voľbách za zúčastnilo 59% voličov. V posledných prezidentských voľbách v roku 2009 hlasovalo 43,6 % voličov v prvom kole a 52 % v druhom kole. V prípade posledného prieskumu Agentúry Focus je skutočná podpora medzi voličmi 25%. Počet opýtaných bol totiž 1051, z tých by 18,1% voliť nešlo a 15,4 odpovedalo "neviem", resp. "nechcem odpovedať". Svoje preferencie teda bolo schopných vyjadriť 66,5 percenta opýtaných, tj. 698 ľudí. Podporu strane SMER-SR deklarovalo 38,1% z nich, čo je 266 ľudí. Toto číslo predstavuje 25 percentnú časť celkového dotazovaného vzorku. Podľa tohoto prieskumu by nešlo voliť 33,5% opýtaných, či približne jedna tretina. Dátum zverejnenia analýzy: 18.02.2014 Naspäť Nahlásiť chybu

evidovaných Strana 2009 prieskumu


Všetky deti od 3 rokov v meste Nitra sú zaškolené.

Kapacita materských škôl v Nitre je podľa dostupných zdrojov už niekoľko rokov nedostatočná . Agentúra TASR v článku z 18. júla 2014 uvádza: "Tento rok z celkového počtu 915 žiadostí o umiestnenie do niektorej z nitrianskych MŠ nebolo prijatých 193 detí." Nitra sa pokúša túto situáciu riešiť a vytvárať priestor pre vznik nových tried. Mesto vydalo 18. júla nasledujúce stanovisko : "Mesto Nitra pokračuje v dopĺňaní kapacít materských škôl, ktoré sú v zriaďovateľskej pôsobnosti mesta Nitry, aj keď väčšina z neprijatých detí v školskom roku 2013/2014 nesplnila vekové podmienky na prijatie (dovŕšenie veku 3 rokov), resp. deti nemali trvalé bydlisko v Nitre." Z toho vyplýva, že menšiu časť detí neprijali z kapacitných dôvodov, aj keď spĺňali podmienky na prijatie do MŠ. Dátum zverejnenia analýzy: 08.11.2014 Naspäť Nahlásiť chybu

nedostatočná TASR stanovisko


Tak, plánuje 1 m3 betónu za 22 eur (v prípade výstavby PPP projektu, pozn.), napríklad Váhostav a pritom trhová cena je 50 až 66 eur. Zoberme si trhovú cenu betonárskej ocele. 600 eur má Váhostav a trhová cena sa pohybuje na úrovni okolo 1300 eur za tonu, čiže dnes je úplne evidentné, že firma aby vyhrala tento tender, išla pod cenu, sama vie, že to nevie postaviť za tieto peniaze